Боғот туманидаги Найман қишлоғининг «Нурли ҳаёт» маҳалласи аҳолиси шикоят қилганича бор экан. Маҳалладаги мактабгача таълим муассасаси биносини кўриб, танг қоласан, киши: қайси асрда яшаяпмиз?! Ушбу бино: «Болам, қаригач аҳволинг шуда энди, ҳеч кимга керагинг бўлмай қолар экан», деб турган қариядек гўё.\nМаҳаллий аҳолининг таъкидлашича, ушбу бино ўтган асрнинг 56-57-йилларида курилган экан. Бир пайтлари мактаб бўлган, кейинчалик мактабгача таълим муассасасига айлантирилган. «Ғунча» деб номланувчи мазкур муассасада ўз вақтида 90-100 нафар бола тарбиялаган ва 2011 йилга келиб... ўз фаолиятини тугатган.\nОрадан, мана, саккиз қовун пишиғи ўтди. Бу орада тизим ўзгарди, секторлар ташкил этилди. Аммо мактабгача таълим муассасасини бошқатдан ана қурамиз, мана қурамиздан нарига ўтишолмади. Аҳоли ҳам тинч ўтирмади. Нураб-тўкилиб бораётган боғча биносига ичлари ачишди. Ёз-ёз қилишди. Телевидение орқали бутун республикага намойиш этилди ҳатто. Бироқ фойдаси тегмади.\nЎзини қоровулман деб таништирган Шавкат Сўпиевнинг гапларига қулоқ тутайлик: «Яқинда ҳокимиятдан келиб кетишди, боғчани тез кунларда қуриб, фойдаланишга топширамиз, дейишяпти».\n— Бу жойда қўриқлайдиган ҳеч нимаси қолмабди-ку? — деймиз қоровулга.\n— Агар қараб турмаганимизда бу бинонинг тўрт деворидан бошқа нарсаси қолмасди, ака.\nМуассаса ҳовлисида болажонлар копток тепиб юришибди. Худо кўрсатмасин, зўрға турган бинонинг бирон бир пахсаси йиқилгудек бўлса борми?!\nҚоровул болаларни ҳай-ҳайлаб қувди. Бола – болада, яна бир зум ўтиб шу ерда пайдо бўлиб қолади.\nБизнинг вайрона бинони суратга олиб юрганимизни кўрганлар дарҳол «Нурли ҳаёт» маҳалла фуқаролар йиғини раиси Тоҳир Матёқубов ва мактабгача таълим муассасасининг мудираси Фароғат Эгамоваларга сим қоқишган чоғи, улар бир зумда етиб келишди.\n— Бу жойни келиб кўрмаган қолмади, ҳисоб. Сектор раҳбарлари ҳам, туман ҳокими ҳам. Уларнинг гапи бўйича, бу бино ўрнида янги боғча қуриб, қисқа муддат ичида ишга туширамиз дейишмоқда, — дейди маҳалла оқсоқоли Тоҳир Матёқубов. — Яқинда Урганчдан усталар ҳам келиб кетишди.\n— Нега шунча йилдан бери бино шу аҳволда? — деган саволимиз эса жавобсиз қолди.\n— Янги мактабгача таълим муассасаси қурилиб, ишга тушунча ўз уйимда боғча очдим, — дейди ўзини шу даргоҳ мудирасиман деб таништирган аёл Фароғат Эгамова. — Ҳарна, одамларга ёрдам. Агар шу боғча янгидан қурилиб, фойдаланишга топширилса, яна 100 нафарга яқин болажонларни ўз бағрига олади ва йигирмага яқин иш ўрни очилади.\nҲозирда маҳаллада боғча ёшидаги 300 нафар бола бор. Шунинг 100 нафарга яқини қўшни маҳаллалардаги ёки хусусий боғчаларга қатнайди десак, қолган 200 нафари нима қилади?\n— Бизнинг ҳам невараларимиз боғчага борса деб орзу қиламиз, — дейди шу маҳаллалик онахон Муяссар Нурметова. — Ахир боғча кўрган бола барибир бошқача бўлади.\n— Мухбир ака, сиз мақолангизни ёзмай туринг. Бир ҳафта кутинг, агар шу ҳафтада ҳам мутасаддилар ўз сўзи устидан чиқмаса, кейин бемалол мақолангизни чиқараверасиз, — деди маҳалла фуқаролар йиғини раиси Тоҳиржон Матёқубов.\nОрадан бир ҳафта эмас, ўн кунлар ўтказиб, Тоҳир ака билан телефон орқали боғландик. Олти ой ўтиб, яна... Афсуски, ҳамон эски ҳаммом, эски тос...\nбоғча хоразм Боғот


Қорачиқ 2000 йил\nШарипов Маматхон Шарипович\nПарманқулов Исомиддин Паттаевич\nАлишев Шариф (1949 - 2012)\nИбрагимов Ҳасан Набиевич (1961 - 2010)\nҲозирча изоҳ йўқ!\nТуркистонда тўқимачилик фабрикаси қурилади\n2020-06-27 38 0\nТуркистон вилояти ҳокими Умирзақ Шукеев Ўзбекистон президентининг топшириғи билан келган делегация билан учрашди. Учрашув давомида томонлар Туркистон шаҳрининг саноат ҳудудида қуриладиган тўқимачилик фабрикаси масаласини муҳокама қилишди. Натижада вилоят марказида 1200 кишини иш билан таъминлайдиган янги фабрика очиладиган бўлди.\nШукеев “Бу йил Туркистон шаҳри вилоят маркази мақомини олганига 2 йил бўлди. Сайёҳларни шаҳарга жалб қилиш борасида кўплаб ишлар олиб борилмоқда. Бу билан бирга ҳукумат Туркистонни ривожлантиришга ҳам катта эътибор қаратмоқда. Бундан ташқари, шаҳар инфраструктурасини замонавийлаштириш, янги инвестицияларни жалб қилиш ва сайёҳлик тармоқларини ривожлантириш бўйича ишлар олиб борилмоқда” деди.\nЎз навбатида Ўзбекистон президентининг давлат маслаҳатчиси, фавқулодда вазиятлар вазири Турсинхан Худойберганов тўқимачилик фабрикасига ишга имконияти чекланган аёллар ва кам таъминланган оилаларнинг аъзоларини қабул режалаштирилаётганини айтиб ўтди. Фабрикада костюмлар, устки ва спорт кийимларини тикиш режалаштирилган. Ўзбекистон фабрика қурилишига инвестициядан ташқари, ўз тажрибалари билан бўлишиш учун мутахассисларни ҳам юборади.\nДелегация ишчи сафари вақтида масжид қурилиш майдончасида ҳам бўлди. Ушбу масжид қурилиши ўтган йил декабрь ойида бошланганди. Бу қўшни Ўзбекистон давлатидан совға бўлиб, шаҳарга киришда қад ростлайди.\nИзоҳ қолдириш учун сайтга киринг!\n© Copyright © Хамма ҳуқуқлар ҳимояланган.


ФИА президенти: Михаэль Шумахер курашишда давом этмоқда\n“Формула 1” бўйича етти карра жаҳон чемпиони германиялик автопойгачи Михаэль Шумахер ҳаёти ва соғлиғи учун курашишда давом этмоқда. Бу ҳақда Мексикада бўлиб ўтган Гран-при вақтида Халқаро автоспорт федерацияси раҳбари Жан Тодт маълум қилмоқда, деб хабар беради "Автоспорт" нашри.\n2013 йилнинг декабрь ойида Франциянинг Мерилбеле тоғли курортида Шумахер чанғи учаётган вақтида жиддий жароҳат олган эди. Пойгачи кўп қон йўқотиш ва миянинг ярим шарига зарар етказилган бош суяк-мия жароҳати билан шифохонага етказилганди. 2014 йилнинг сентябрь оийда у ўзининг Швейцариядаги вилласига ётқизилган, ўша ерда соғлиғи бироз жонланганди. Аммо шундан бери унинг саломатлиги борасидаги янгиликлар камнамо бўлиб қолганди.\n"Михаэл – менинг энг яқин дўстим. Унинг оиласи мен учун жуда қадрли, - деди Тодт. – Мен уни кўргани тез-тез бориб тураман. У саломатлиги учун қаттиқ курашмоқда ва биз ҳам унинг оиласи билан бирга Михаэлнинг соғлиғи учун курашишда давом этишимиз шарт”.\nЭслатиб ўтамиз, Михаэл Шумахер Жан Тодт қўли остида Ferarri жамоасида кетма-кет беш карра жаҳон чемпиони бўлган.


Ҳиндистонда Redmi 9нинг янги версияси чиқди | Mobinfo.uz\nRedmi бренди Ҳиндистон бозорида Redmi 9 смарфонининг олдин Хитой ва Европа бозорлари учун чиқарилган версиясидан бутунлай фарқ қилувчи вариантининг сотувларини бошлади.\nMade in India тамғаси билан чиқарилган янги Redmi 9нинг корпуси поликарбонатдан ясалган бўлиб (оддий Redmi 9да корпус пластик!) намликдан ҳимояловчи P2i қопламаси билан ҳимояланган. Қурилманинг ўлчамлари 164,9 x 77,07 x 9 ммга тенг бўлиб, оғирлиги 196 грамм.\nRedmi 9 6,53-дюймли IPS суюқ кристалли панель (720 x 1600 пиксель) билан жиҳозланган бўлиб, фронталь камера (5-Мп) томчисимон шаклда чиқарилган. Смартфонга биркристалли MediaTek Helio G35 тизими ўрнатилган, у 4 ГБ оператив хотира ва 128 ГБ доимий хотира билан биргаликда ишлайди. Телефонда microSD-карта слоти ҳам мавжуд.\nАсосий камераларга 13 ва 2 Мп датчиклар ўрнатилган. Смартфон MIUI 12 ва Android 10 бошқарувида ишлайди. Аккумулятор қуввати 5000 мА•соат, қулоқчинлар учун 3,5 ммлик разъем ҳам бор.\nRedmi 9нинг 4/64 ГБ версияси 120 доллар, 4/128 ГБлик версияси эса 135 доллар туради. Маълумот ўрнида, ҳозир Тошкентда Xiaomi Redmi 9нинг 4/32 Гблик версиясини 1,6 млн сўмдан қимматроққа олиш мумкин!\nЗапись опубликована 31.08.2020 автором admin в рубрике Новинки с метками Redmi 9, арзон Redmo, Малика, малика цены, смартфон, Ҳиндистон.\n← Мобиль телефон рақамини бошқа компанияга ўтказиш мумкин бўлади Қарши шаҳрида замонавий ахборот технологиялари маркази очилди →


Америка сенати биринчи марта трансгендерни юқори лавозимга тасдиқлади\nТОШКЕНТ, 25 мар — Sputnik. Америка Қўшма Штатлари Сенати трансгендер-аёл Рейчел Левинни соғлиқни сақлаш вазири ёрдамчиси лавозимига тасдиқлади, деб хабар\nТОШКЕНТ, 25 мар — Sputnik. Америка Қўшма Штатлари Сенати трансгендер-аёл Рейчел Левинни соғлиқни сақлаш вазири ёрдамчиси лавозимига тасдиқлади, деб хабар бермоқда РИА Новости.Рейчел Левин Америка тарихида федерал даражадаги юқори лавозимни эгаллаган биринчи трансгендер бўлди.Америка қонун чиқарувчи органи юқори палатаси хабарига кўра, Левин учун 52 нафар қонун чиқарувчи овоз берган, қаршилар сони - 48 тани ташкил қилган.Ўтмишда Левин ўзини эркак сифатида идентификация қилган, уйланган ва иккита фарзандга эга бўлган. Аммо 2011 йилда жинсини ўзгартирган ва 2013 йилда оиласидан ажрашган.\n11:48 25.03.2021 (янгиланди: 11:49 25.03.2021)\n© AFP 2018 / SPENCER PLATTФлаг США, иллюстративное фото\nЎтмишда Левин ўзини эркак сифатида идентификация қилган, уйланган ва иккита фарзанди бўлган. Аммо 2011 йилда жинсини ўзгартирган ва 2013 йилда оиласидан ажрашган.\nТОШКЕНТ, 25 мар — Sputnik. Америка Қўшма Штатлари Сенати трансгендер-аёл Рейчел Левинни соғлиқни сақлаш вазири ёрдамчиси лавозимига тасдиқлади, деб хабар бермоқда РИА Новости.\nHRW: Ўзбекистоннинг янги Жиноят кодекси ЛГБТ ҳуқуқларини ҳимоя қилиши керак\nРейчел Левин Америка тарихида федерал даражадаги юқори лавозимни эгаллаган биринчи трансгендер бўлди.\nАмерика қонун чиқарувчи органи юқори палатаси хабарига кўра, Левин учун 52 нафар қонун чиқарувчи овоз берган, қаршилар сони - 48 тани ташкил қилган.\nЎтмишда Левин ўзини эркак сифатида идентификация қилган, уйланган ва иккита фарзандга эга бўлган. Аммо 2011 йилда жинсини ўзгартирган ва 2013 йилда оиласидан ажрашган.


АҚШнинг Грузияни қўллаши Россияга ёқмаяпти\n12 май 2021, Тошкент вақти: 12:30\nРоссия Ташқи ишлар вазирлиги расмий вакили Андрей Нестеринко “АҚШ ҳукуматининг Грузияга қилаётган ёрдами бу давлатни янада агрессив манманликка рағбатлантираётгани”ни билдирди.\n“Расмий Вашингтон яна бир бор Грузия режимини қўллаб-қувватлашини таъкидлади. Бу каби баёнотлар президент Михаил Саакашвилининг режими жазоланмаслиги мумкинлиги борасида мавжуд фикрларни янада мустаҳкамлашга ҳаракат қилади”,- деди Андрей Нестеренко.\nРоссия расмийсининг бу баёноти АҚШ вице президенти Дик Чейнининг Украина сафарига тўғри келди. Украинага келишдан аввал Дик Чейни Тбилисида бўлиб, Грузия президенти М.Саакашвили билан музокаралар ўтказган эди. Музокаралардан сўнг Дик Чейни Россиянинг Грузиядаги ҳарбий ҳаракатларини кескин танқид қилиб, расмий Вашингтон Грузиянинг НАТОга аъзо бўлиш уринишларини қўллаб-қувватлашини маълум қилди.\nШунингдек, АҚШнинг яна бир ҳарбий кемаси Грузиянинг Поти шаҳрига инсонпарварлик ёрдами келтирди.\nАйни пайтда Дик Чейнининг Киевга сафари давом этмоқда.\nХабарларга кўра, Дик Чейни бош вазир Юлия Тимошенко ва президент Виктор Юшченко билан музокаралар ўтказган. Бу учрашувдан сўнг эса Дик Чейни расмий Вашингтон Украинанинг НАТОга аъзо бўлиш ҳаракатларини қўллаб-қувватлашини маълум қилган.


Ироқда америкалик фуқаро жасади топилди.\nА.Арал Ўтган йилнинг ноябрида Ироқда гаровга олинган “Тинчлик йўлида фаолият олиб борувчи христиан гуруҳи” фаоли америкалик Том Фокснинг жасади куни-кеча пойтахт Бағдодда топилди. Фокс “Ҳақиқат қиличи” деб аталувчи гуруҳ томонидан ўғирлаб кетилган инсонпарварлик ëрдамлари билан шуғулланувчи тўрт нафар ғарбликнинг биридир. Гаровга олинганларнинг икки нафари Канада ва бошқа бири Британия фуқароси бўлган.\nИроқда инсонпарварлик ëрдами кўрсатиш билан шуғулланувчи саноқли ташкилотлардан бири¸ “Тинчлик йўлида фаолият олиб борувчи христиан гуруҳи” ходими Том Фокснинг жасади пайшанба куни Бағдод ғарбида¸ темир йўл бўйидаги ахлатхонадан топилди.\nИроқ полициясига кўра¸ қўллари боғлиқ ҳолдаги жасаднинг боши ва кўкрагида ўқ излари бор¸ бадани тилинган ва боши кўкарган.\nФокс билан бирга гаровга олинган шериклари тақдири ҳозирча номаълум. Канадалик 41 ëшли Жэймс Лоней ва 32 ëшли Ҳармит Соуден ҳамда 74 ëшли британиялик Норман Кемберларнинг сўнгги марта 28 февралда суратга олинган видео тасмаси 7 март куни Араб телевидениеси орқали намойиш этилган эди. Аммо мазкур видео тасмада Фокс кўринмаган эди.\nГаровга олувчилар¸ “агар барча ироқлик маҳбуслар қамоқдан озод этилмаса¸ гаровдагиларни ўлдирамиз”¸ - деб таҳдид этган эдилар.\nТом Фокснинг АҚШдаги собиқ ҳамкасблари унинг ўлими ҳақидаги хабарни эшитиб ваҳимага тушди. Улардан бири Сара Речли Чикагода Фокс ҳақида бундай деди:\n“Том жуда муҳтарам¸ мулойим ва тинчлик учун¸ айниқса¸ Ироқда тинчлик учун чин дилдан ишловчи одам эди”.\nАҚШнинг Виржиния шататидан бўлган 54 ëшли Том Фокс икки фарзанднинг отаси эди. У биринчи марта 2004 йилнинг сентябрида ироқлик инсон ҳуқуқларини ҳимоя қилувчи гуруҳлар билан ишлаш мақсадида бу мамлакатга борган.\nФокс Ироқда ироқлик маҳбуслар билан ҳамкорлик қилган. У қамоқдаги маҳбуслар билан уларнинг оила-аъзолари ўртасида алоқачи сифатида хизмат қилган. Том Фокс шунингдек¸ касалхона ва клиникаларга дори-дармон етказиб турган ҳамда мусулмонларнинг тинчлик йўлида фаолият олиб борувчи гуруҳини тузиш устида иш олиб борган.\nБугун оддий ироқликлар Том Фокснинг ўлдирилишини қоралаб¸ бундай ҳад-ҳаракатлар мамлакат обрўсини туширади¸ деб таъкидлайдилар. Бағдодлик Али Хазел бу ҳақда бундай дейди:\n“Агар Ироқ ташқарида эътиборга эга бўлишни эстаса¸ мамлакат ичкарисида ҳеч ким ўлдирилмаслиги керак. Юз берган мана бундай воқеалар бизга ëмон таъсир этади ва обрўйимизга путур етказади. Бу ерда яхши ишлар билан шуғулланувчи¸ одамларга инсонпарварлик ëрдамлари кўрсатувчи кишилар ўлдирилмаслиги керак”¸ - деб таъкидлайди ироқлик фуқаро Али Хазел.


“Ҳассос шоир ва моҳир саркарда” 14.02.2018 15:49\n14 февраль куни АКМнинг хорижий тиллардаги адабиётлар ўқув залида З.М. Бобур таваллудининг 535 йиллигига бағишланган “Ҳассос шоир ва моҳир саркарда” номли суҳбат бўлиб ўтди. Суҳбат секторда фаолият юритаётган корейс тили қизиқувчилари клубининг навбатдаги йиғилишида ўтказилди.\n“Инсон қадрини куйлаган шоир” 14.02.2018 10:07\nБугун вилоят АКМнинг умумий ўқув зали секторида Заҳриддин Муҳаммад Бобур таваллудининг 535 йиллигига бағишланган “Инсон қадрини куйлаган шоир” номли китоб кўргазмасининг шарҳи ўтказилди.\n“Замондош” клуби 14.02.2018 10:02\n14 февраль куни АКМ маънавият ва маърифат секторида “Замондош” клубининг биринчи ўқув машғулоти бўлиб ўтди. Ушбу клуб кутубхона фойдаланувчиларининг рус тилига қизиқишлари ва уни ўрганиш таклифлари асосида ташкил этилди.\n«Буюк саркарда, шоҳ ва шоир» 13.02.2018 16:28\nБугун вилоят АКМ мажлислар залида Заҳириддин Муҳаммад Бобур таваллудининг 535 йиллигига бағишланган "Буюк саркарда, шоҳ ва шоир" номли кеча ўтказилди.\n“Ўзбек шеъриятининг султони” 09.02.2018 12:00\n“Ўзбек шеъриятининг султони” номли китоб кўргазмаси ташкил қилинди.\n“Алишер Навоий – миллат қуёши” 09.02.2018 10:33\n“Алишер Навоий – миллат қуёши”\nФарғона вилояти Аҳмад Фарғоний номидаги АКМда ходимлар ўртасида ҳуқуқий онгини юксалтириш юзасидан тарғибот соати ўтказилди. 07.02.2018 15:42\n07.02.2018 йил Фарғона вилояти Аҳмад Фарғоний номидаги АКМда ходимлар ўртасида ҳуқуқий онгини юксалтириш юзасидан тарғибот соати ўтказилди.\n"Алишер Навоий – миллат қуёши" 07.02.2018 13:46\n2018 йилнинг 7 февраль куни вилоят АКМ мажлислар залида Алишер Навоий таваллудининг 577 йиллигига бағишланган "Алишер Навоий – миллат қуёши" номли адабий-мусиқий кеча ўтказилди.\nАКМнинг маънавият ва маърифат секторида Ўзбек адабиётининг буюк асосчиси Алишер Навоий таваллудининг 577 йиллигига бағишланган маънавият соати бўлиб ўтди. 07.02.2018 07:39\nАКМнинг маънавият ва маърифат секторида Ўзбек адабиётининг буюк асосчиси Алишер Навоий таваллудининг 577 йиллигига бағишланган маънавият соати бўлиб ўтди.


Европадан фоторепортаж: Беларусда "майдон"\n13:24 / 18.02.2017\nБеларусь республикасининг минглаб фуқаролари дангасалик, текинтомоқликка солиқ солиш тўғрисидаги қарорга норозиликларини изҳор қилиш мақсадида Минск кўчаларига чиқишди.\n17 февраль куни Минскда «Жаҳли чиққан белоруслар юриши» номи билан норозилик акцияси ўтказилди. Ташкилотчиларнинг тахминларига кўра, шу куни кечқурун Октябрь майдонида 3 мингдан 5 минг нафаргача киши тўпланган. Улар дастлаб митинг ўтказган, кейинчалик кўча бўйлаб маршда қатнашганлар.\nНамойишчилар «Жыве Беларусь!», «Лу, уходи!» каби сўзларни айтишган ҳамда Ляпис Трубецкойнинг қўшиғини куйлашган. Маршнинг айрим иштирокчилари машъалалар (фашистлар ва неонацистлар тимсолларидан бири) кўтариб олишганига қарамай, полиция ҳеч кимни ҳибсга олмаган.\nНамойишчилар ҳукуматга талабнома учун овоз беришган. Унда боқимандалик тўғрисидаги декрет бекор қилиниши, аҳоли реал даромадларини пасайишига барҳам бериш, нафақа ёшини кўтармаслик, эркин ва адолатли сайловларни қайтариш талаб қилинган. Мазкур резолюция солиқ вазирлигига юборилади.\nБелорусларнинг норозилигига сабаб бўлган қонунга кўра, ногиронлар, вояга етмаганлар ва нафақахўрлардан ташқари барча ишсизлар давлат харажатларини молиялаштириш учун 250 АҚШ долларига яқин солиқ тўлаши талаб этилади. Ҳукуматнинг фикрича, бу ижтимоий боқимандаликка қарши курашда ёрдам беради.\nСолиқ вазирлигига биноан, шу пайтгача 470 минг нафар ишсиздан 46 мингга яқини солиқни тўлаган. Сўнгги муддат 20 февралгача этиб белгиланган.\nДекрет 2015 йил апрелида кучга кирган эди. Унга мувофиқ, бир йилда камида 183 кун ишлаган ва қолган вақтда меҳнат биржасида рўйхатда турмаганларга тегишлидир.\nШу каби қонун собиқ СССРда ҳам 1961-1991 йилларда амал қилган.\nҚозоғистон президенти КХШТ юбилей сессиясида иштирок этади\nТуркия меҳмонхонасидаги жанжал белоруссиялик сайёҳ ўлими билан тугади\nРоссия 2017 йили Белоруссияга 24 миллион тонна нефть етказиб беради\nЎзбекистонлик ёш шахматчилар жаҳон чемпионатида 3 медаль олишди


БМТ маълумотларига кўра, озиқ-овқат маҳсулотлари нархининг кескин ошишига доир хавотирлар ортиб бормоқда. Май ойи якунларига биноан озиқ-овқат маҳсулотлари 12-ойдирки ошишда давом этган.\nДунё озиқ-овқат маҳсулотлари охирги 10 йилдаги салкам энг юқори нархни намоён этмоқда. Бу дунё мамлакатлари Covid-19 инқирозидан чиқишга уринаётган бир вақтда маҳсулотлар қийматига доир сунъий ҳисоб-китоблар ортиши билан боғлиқ хавотирларни кучайтирмоқда, деб ёзмоқда Ал-Жазира телеканали.\nНарх-наволар ўсишининг давом этиши жаҳон Марказий банкларининг иқтисодиётни тиклаш учун қўшимча туртки беришга уринишлари соясида кенгроқ инфляцияни тезлаштириши мумкин. Хусусан, Бразилиянинг кенг қишлоқ хўжалик майдонларида давом этаётган қурғоқчилик маккажўхоридан тортиб, кофе ҳосилига катта зиён етказмоқда. Жанубий-Шарқий Осиёда эса, ўсимлик мойи ишлаб чиқиш ҳажми пасайган. Бунинг оқибатида чорвачилик билан шуғулланувчи тадбиркорларнинг харажатлари ўсади ва шундоқ ҳам Хитойдаги талаб ўсиши билан камайган дунё ғалла захиралари поёнига етади.\n«Ишлаб чиқаришдаги эҳтимоллар учун кам жойга эгамиз. Бизда ҳар қандай давлатда талаб ортишига қарши имкониятлар жуда кам, - деган БМТнинг Озиқ-овқат ва қишлоқ хўжалиги ташкилоти бош иқтисодчиси Абдулризо Аббассян. – Юқоридагиларнинг бирортасидаги ўзгаришлар нарх-навонинг яна ўсишига олиб келиши мумкин».\nКениядан Мексикагача нархлар юқорилигига доир хабарлар келаётган бир вақтда озиқ-овқат маҳсулотлари нархининг қимматлашуви, чекланган харид қуввати ҳамда ижтимоий ҳимоя тизимига эга бўлган айрим қашшоқ давлатларда оғриқли бўлиши мумкин.\nҚайд этилишича, БМТ индекси 2011 йил сентябридан буён энг юқори нуқтани кўрсатмоқда. Бунда ўтган ойдаги 4,8 фоизлик ўсиш охирги декададаги энг юқори кўрсаткич бўлган. Индекс таркибига кирувчи 5 маҳсулот нархи ой мобайнида ўсишни намоён этган, бунда ўсимлик мойи, ғалла ва шакар сезиларли қимматлашган.\nДунёдаги очарчилик муаммоси сўнгги йилларда ўз чўққисига чиққан бўлса, экстремал ҳаво шароитлари ва сиёсий зиддиятлар соясида рўй берган пандемия муаммони янада чуқурлаштирган.


Ўзбек жамиятида китоб ўқилмай қолди\nhttp://tbn0.google.com/images?q=tbn:W8AEqmULN-EMgM:http://upload.wikimedia.org/wikipedia/commons/thumb/6/6e/Latin_dictionary.jpg/250px-Latin_dictionary.jpg Гап ҳар доимгидай жамият, ўзбек жамияти тўғрисида. Китоб ўқимай қўйган ўзбек жамияти ҳақида. Жамиятнинг нега бундай ҳолатга тушиб колгани сабаблари хусусида.\nАлижон 23 ёшда. Суҳбат давомида у кўпдан бери китоб ўқимаганини билдирди.\nОзодлик: Қанчадан бери китоб ўқимадингиз?\nАлижон: (анча ўйланиб туриб) Бир йилча бўлиб қолди.\nОзодлик: Охирги ўқиган китобингизни эслай олсизми?\nАлижон: Йўқ, эслай олмайман.\nОзодлик: Нимага китоб ўқимайсиз?\nАлижон: (яна анча ўйланиб туриб) Энди кўряпсиз-ку... Гапингиз тўғри лекин. Китоб ўқилмай қўйди.\nОзодлик: Сиз ëшларнинг китоб ўқимай қўйганини нима билан изоҳлайсиз?\nАлижон: Мени жуда ўйлантириб қўйди саволингиз. Нима дейишга ҳам ҳайрон бўлиб қолдим.\nОзодлик: Майли, ëшларни қўйиб турайлик. Сиз ўзингиз нимага ўқимайсиз? Вақтингиз йўқми? Ëки ўқийдиган китоб йўқми? Балки сотиб олай десангиз қимматдир?\nАлижон: Тўғрисини айтсам, менда вақт йўқ. Ўзим тижорат ишлари билан шуғулланаман.\nАлижонни анча қийнаб қўйдик. Сезган бўлсангиз, у ўзини гуноҳкор ҳис қила бошлади.\nАлижон ўқимаса ўқимабдида. Ахир, ҳар қандай жамиятда ҳам китоб ўқимайдиганлар қатлами бор. Умр бўйи қўлига телефон китобидан бошқа китоб олмаганлар қанча.\nБироқ китоб ўқимайдиганлар қатлами ўзбек жамиятида фавқулодда қалиндир.\nХўш, қаердан олинди бу таъкид? Фикримиз далили шундоқ сувнинг устида турибди.\nҚўлимизда Шукур Холмирзаевнинг 2006 йилда чоп этилган 3 жилдлик сайланмаси. Китоб бор-йўғи 5 минг нусхада чиққан. Қўшни давлатлардаги ўзбекларниям қўшсак, китоб ўқийдиган камида 20 миллион ўзбек бор. Ҳисоблаб кўрдик. 4 минг ўзбекка биттадан китоб тўғри келар экан.\n4 минг янаям катта тираж: мингтадан, 2 мингтадан ошмаяпти бошқа китоблар тиражи.\nТошкентлик журналист Абдураҳмон Ташанов 8 февраль куни пойтахтдаги энг катта китоб дўкони – “Шарқ зиёкори”да бўлиб, вазиятни ўрганди. Шу кунда дўконда 5096 хил китоб мавжуд. Шуларнинг 1500 таси сиёсий адабиётлар, 1000 хилдан ортиқ бадиий, детектив адабиётлар ҳамда қолгани эртак, маиший, илмий китоблардир.\n“1000 хилдан ортиқ бадиий китобларнинг чорак қисми, яъни 250 тадан ортиқроғи ўзбекча. Уларнинг аксарияти классик адабиëтга тегишли. Масалан, яқин ўтмишдаги романлар ҳамда уларнинг лотин алифбосида қайта нашр этилганлари китоб жавонларида турибди. Болалар адабиëти жуда кам. Бори ҳам қоғоз қимматлашаëтган пайтда чиққани учун жуда қиммат. Ўзбекистонда болалар ëзувчилари, болалар адабиëти камлиги туфайли 250 тадан 40-50 таси болалар адабиëти”,- дейди Абдураҳмон Ташанов.\nСовет даврида ўзбек тилидаги насрий асарлар камида 60 минг, шеърий тўпламлар камида 10 минг нусхада босилар эди.\nХўш, нима учун бугунга келиб тиражлар тушиб кетди?\nБу саволни Ўзбекистон Республикаси Китоб палатаси директори, филология фанлари номзоди Зуҳриддин Исомиддиновга бердик.\n“Ўйлашимча, тиражларнинг тушиб кетганини бозор иқтисодиëти билан изоҳлаш мумкин. Китобхон китоб сотиб олгиси келади, лекин китоб қиммат. Бунинг яширадиган жойи йўқ. Китоб илгаригига ва одамлар топаëтган даромадга нисбатан қиммат. Биз бунга нафақат моддий, ҳатто маънавий жиҳатдан ҳам тайëр эмасмиз. Илгарилари эсингизда бўлса, китоб дўконларида текин китоблар бўларди. 12-15 тийинлик китобни олиб юрган одамлар учун эртага китоб бир неча минг сўмга чиқиб кетса, одамлар бунга тайëр бўлмайди, албатта”,- дейди З.Исомиддинов.\nКитоблар нархи ҳақида мухтасар маълумот. Тошкентдаги “Шарқ зиёкори” дўконида шу кунда сотилаётган Ўзбекистон Миллий энциклопедиясининг 12 томи нархи 200 000 сўм (150 АҚШ доллари), 3 жилдлик ўзбек халқ эртаклари 28 500 сўм (ҳар томи 9 500 дан), Оноре де Бальзакнинг “Горио ота” романи 2900 сўм туради.\nЭнди бу нархларни оддий ўзбекистонликнинг иш ҳақига қиёслаб кўринг.\nЎзбек нега китоб ўқимай қўйди, деган саволга жавоб излаяпмиз. Жавобни топгандаймиз ҳам. Китоб қиммат. Шунинг учун ўзбек ўқимаяпти.\nБалки бошқача фикрлар ҳам бордир?\n“Назаримда, ўзбеклар китобдан четда турганининг биринчи сабаби одамларнинг қорин тўйдириш ташвиши билан бандлигидир. Илм олиш, китоб ўқиш энг охирги ўринларга тушиб қолган. Мен илгарилари транспорт воситаларида китобга муккасидан тушиб ўқиëтганларни кўрар эдим. Ҳозир бундай манзарани деярли учратмайман. Ўзбекистон аҳолиси кичигидан тортиб каттасигача турмуш ташвиши билан бандга ўхшайди. Иккинчи сабаби, китоблар жуда қиммат”,- дейди шоира Гулчеҳра Нуруллаева.\nЎзбекистон радиосининг сиёсий шарҳловчиси Нарзулло Охунжонов жамиятда китобхонлик камайиб кетгани сабабларини бошқача изоҳлайди.\n“Менимча, бунинг биринчи сабаби Интернет тармоғининг ëйилиши ва унга мурожаат қилувчиларнинг кўпайганлигидир. Мен одамларда бугун китоб ўқишга эҳтиëж камайди, деган фикрга қўшила олмайман. Президентимиз 2007 йил 30 август куни қилган маърузасида бугунги кунда ижтимоий ҳаëт чуқур таҳлил қилишга муҳтож, деган эди. Шу нуқтаи-назардан қарайдиган бўлсак, балки ҳақиқатдан ҳам бугунги кунда ижтимоий ҳаëтни ëритадиган асарлар яратилмаëтгандир”,- дейди Н.Охунжонов.\n“Мен буни ҳозирги пайтда ўқишга эҳтиëжи бор одамларнинг китоб сотиб олишга имконияти йўқлиги, қурби етмаслиги, имконияти борларнинг китоб ўқишга эҳтиëжи йўқлиги билан изоҳлаган бўлардим”,- дейди юқоридаги фикрга жавобан адабиётшунос олим Бахтиёр Исабеков.\nНиҳоят, китобни ўзбекка, ўзбекни китобга яқинлаштириш учун нима қилмоқ керак, деган савол кўндаланг бўлди.\nБахтиëр Исабеков: Биринчи навбатда, китобларнинг нархини тушириш масаласини ўйлаб кўриш керак. Чунки иқтисод ҳозир катта рол ўйнайди. Иккинчидан, давлат ўқиган одамларнинг қадрига етиши керак.\nЗуҳриддин Исомиддинов: Болалар адабиëтини кескин арзонлаштириш керак. Оддий мисол. Хитойдан ëки Италиядан ëш болалар учун мол олиб келган тижоратчи катта ëшдагилар учун мол олиб келган тижоратчига нисбатан ярим пулини беради. Бу давлат солиқ қонунчилигида белгилаб қўйилган. Нимага энди бу қонун болалар учун китоб нашр қилувчиларга қўлланилмайди? Агар болалар учун китоб ишлаб чиқариш соҳасига солиқ борасида енгиллик берилса, ўз-ўзидан китобнинг нархи арзонлайди.\nНарзулло Охунжонов: Менимча оммабоп бўлган, бугунги кунда савияси юқори бўлган, аҳолининг талаб даражасига жавоб берадиган китоблар бўлса, ўшалар қўллаб-қувватланиши керак. Жамиятда маълум бир китобга эҳтиëж бўладиган бўлса, бу китоб нархидан қатъий назар, сотиб олинади ва мутолаа қилинади. Харидоргир китобга ҳомий ҳам осонликча топилади.\nОзодлик: Ҳукумат одамларни китобга қайтариш учун қандайдир чоралар кўриши керакми ëки йўқми?\nНарзулло Охунжонов: Кўриши керак.\nНарзулло Охунжонов: Бадиий адабиëт чоп этилиши учун маълум бир жамғармалар ташкил қилиш йўлида бир қадам қўйилиши керакмикин ëки давлат бюджетидан маблағ ажратиш керакмикин. Лекин ҳукуматнинг ëрдами керак.


Поветкин учун сўнгги имкониятми ёхуд бугун Лондонда супержанг\n22 сентябрь, 2018, 12:34\nБугун, 22 сентябр куни Лондондаги (Буюк Британия) афсонавий “Уэмбли” стадионида катта бокс кечаси бўлиб ўтади. Кечанинг асосий жангида кўпчилик сабрсизлик билан кучтган супер оғир вазн тоифасида WBA/IBF/WBO/IBO чемпионлик камарлари соҳиби Энтони Жошуа (21-0, 20 КО) ва Александр Поветкин (34-1, 24 КО) ўзаро тўқнаш келади.\nДеонтей Уайлдер ва Тайсон Фьюри қарама-қаршилиги бу жангга бўлган қизиқишни тўсмоқчи бўлмоқда, аммо бу ерда асосий фаворит бор. Мухлису мутахассислар Жошуанинг имкониятларини юқори баҳоламоқда, аммо бу осон бўлмаса керак.\n28 ёшли Энтони Жошуа (21-0, 20 КО) рақибларига ҳали ютқазмаган. Унда тезлик, чидамлилик ва жиддий жанглардаги тажриба ҳамда энг муҳими техника, кучли зарба бор. Поветкин билан бўладиган жангда британиялик боксчи учун WBA чемпионлик камарини ҳимоя қилади. 2017 йил декабр ойида Екатеринбургда Поветкин (34-1, 24 КО) Кристиан Хаммерни мағлуб қилиб, ушбу камарга расман даъвогарга айланган эди.\nАлександр тезда титул учун жанг қила олмади, сабаби Жошуа Жозеф Паркер билан камарларни бирлаштирувчи жангга ўтказишга келишиб олди ва ўз коллекциясига WBO камарини қўшиб қўйди. Поветкин эса бу орада Жошуа – Паркер тўқнашувининг андекарт жангида Дэвид Прайс билан жанг қилишга эришди ва 5-раундда россиялик боксчи Прайс оғир нокаутга учратди.\nАслида бу жанг ўтказилмаслиги ҳам мумкин эди, бироқ Жошуа жамоаси WBC чемпиони Деонтей Уайлдер билан камарларни бирлаштирувчи жанг ўтказмоқчи бўлишди, афсуски, томонлар келиша олишмади. Энди бу келаси йилнинг 13 апрелига қолдирилди. Унгача Жошуа “Уэмбли”да яна бир жагнг ўтказади. Бу Поветкиннинг барчада таассурот қолдириши учун асосий имконият.\nЯна шуни унутмаслик керакки, 39 ёшли Поветкин учун чемпионликни қўлга киритиш учун сўнгги имконият бўлиши мумкин ва у бунга таваккал қилди. Узоқ масофада 12 раунд ушлаб туриб, очколар бўйича ғалаба қозонишда Поветкинда имконият йўқ. Шунинг учун у муддатидан олдин рақибини рингга қулатиши керак. Атиги биргина аниқ ҳаракат барчасини ҳал қилиши мумкин.\nУшбу жанг кечасининг очилиш тўқнашувида умидли боксчимиз Шаҳрам Ғиёсов никарагуалик енгилмас боксчи Хулио Лагунага қарши рингга чиқади.\nUZREPORT TV телеканали эса йилнинг энг шов-шувли жангини жонли эфирда 22:00 дан бошлаб намойиш этади.


Қамалдаги сафдошим « Ўзбекистон Халқ Ҳаракати\n27 Ekim 2016 - 17:27 'да юкланди ва 3725 марта ўқилди.\nУшбу мақолани ёзар эканман ҳозирги кунда хақиқатни англаб ҳуррият сари чорлаётган ҳар бир ёш авлодни жадидлар ҳаракатига қиёсласак тўғри бўлади.\nЎз вақтида Жадидлар бошдан ўтқазган қийинчиликлар ва қаршиликларни ҳозир хам амалдаги ноқонуний тарзда ҳукуматни бошқариб келаётган тоталитар режим томонидан кузатиб боряпмиз.\nҲуррият учун курашган ҳар бир жадидчига “халқ душмани” деган тамғани босган режим каби ҳозир ҳам Ўзбекистонда эркин фикрлай бошлаган, ҳалқнинг дардини очиқ айта олганларнинг барчаси панжара ортига ташланиб, минг бор азобларга солинмоқда.\nТоталитар тизим секин фикрли ёшлардан кўра кўпроқ амрига сўзсиз бўйсунадиган манқуртларни афзал кўради. Буниси эса сир эмас.\nШу кунларда ҳукуматнинг алмашганини айтиб жар солаётган халқ билмайдики, бир вақтлар Чор Россияси ўрнига келган Шўролар аввалига катта ваъдалар бериб, ҳар бир зиёлини қатағон қилиш учун амалга келган ҳукуматдан нима кутиш мумкин. Ўз халқининг истак хоҳишига қарши чиқган, тузум эртага халқи учун ҳизмат қиладими? Ҳокимятни бутунлай қўлга олгунга қадар берилаётган ёлғон ваъдалар, Каримовнинг шафқатсиз тузумида яшаб келган, сиёсий саводҳонлиги деярли йўқ бўлган оддий ҳалқни алдаш эмасми?\nШу кунларда сиз кузатаётган кўзбўямачиликлар, янги ҳукуматни ўзига ёқмаган амалдорлардан гўё халқ истаётгани каби қутулиш усули эмасми? Бу саволлар бераётганимда албатта “шукроний” лар ёғилиб келиб, ҳақоратларга кўмиб ташлаган ҳолда сен халқни революцияга чорлаяпсан, қон тўкилишини истайсан дея, шу пайтгача оддий халқни қўрқитган усулларини қўллашади.\nУлар доимо қандай йўл билан бўлмасин, ҳар қандай эркин фикрни бўғиш ҳаракатидалар. Улар ғирром ўйин тарафдорлари, агар шундай бўлмаса бирор бир нарсани танқид қилиш учун ўша нарса ҳақида етарли билимга эга бўлишлари керак эмас. Ўша “шукроний” ларнинг биттаси бўлса ҳам бизнинг дастур ва мақсадларимиз билан танишганми, ёки хозирги кунда оддий халқ бошига тушган қийинчиликлар ҳақида ёзганми, лоақал шу хақда очиқ фикр билдирганми?\nУларга амалдаги тизимда яшаш анча яхши, чунки улар шу тизим пайтидан фойдаланиб, уларни улуғлаб ўз мақсадларига эришмоқда. Амалдаги тизим пропаганда каналлари орқали оддий халқни қўрқитиб, уларни соғлом мухолиф фикрлардан узоқ тутишмоқда.\nШундай бўлса ҳам ҳалиям ҳаммаси бой берилмади. Биламиз, ҳозирги авлод ёшлар ичида биз каби фикрлайдиганлар, иккиланаётганлар бор. Шуларга юзланиб амин бўлиб айта оламан, ҳур фикрлашдан қайтманг, кўриб турган воқеалар олдида кўз юмманг. Мухолиф фикрлаш бу диктаторлар ва тоталитар тизим айтгандек бузғунчи ғоя эмас.\nБунга оддий мисол оладиган бўлсак, сиз бирор марта бўлса ҳам ўзини муҳолиф санаган инсонни қўлига қурол олганини кўрдингизми, ёки халқ ичида нифоқ чиқариб қон тўкилишига ундаётган инсонни кўрдингизми. Йўқ, албатта. Аксинча, халқни онгсиз равишда ушлаб туришни истаётган тизимда шу нарсаларни гувоҳи бўлдингиз, дейлик буни исботини Андижон воқеаларида кўрдингиз. Хўш ўша пайтдаги бўлиб ўтган воқеаларда ҳукумат нима учун оддий халқни ўққа тутди, агар ўшанда улар айтаётгандек ҳодиса бўлган бўлса, айбдорларни очиқ судга тортмади, халқга шаффоф тарзда кўрсатмади. Бу каби саволларнинг чеки йўқ.\nСиз бирор воқеа хақидаги хулоса қилишингиздан аввал шу воқеалрни ўз кўзи билан кўрганлар билан суҳбатлашиб кўринг.\nЮқорида айтганимдек биз танлаган йўл осон эмас, лекин бунда бизга халқни қўллаб қувватлаши керак бўлади. Бундан аввал эса бизни асл мақсадларимиз ва истакларимиз ҳақида хақиқатни билишлари, ҳолис фикрлай олишлари керак бўлади. Бу йўлда зиёли ёшларнинг ўрни катта.\nЗеро биз ёшлар ҳаракат қилмас эканмиз, биздан кейинги авлодга нима қолдириб кетаётганимиз ҳақида ўйлайлик. Бизнинг фарзандларимиз ҳам биз дуч келаётган муоммоларга дуч келишини истайсизми, уларни ватандан узоқда насиба қидирб юришларини истайсизми, уларни ҳам ижтимоий келиб чиқишлари туфайли орзуларидан маҳрум бўлишларини истайсизми, порахўрлик авжига чиқган тузумда фикрлаши, билими билан эмас чўнтакдаги пуллари билан баҳоланишини истайсизми?!\nТўғри бу каби тўсиқлар кўп, бу каби камчиликларни тўғирлаш узоқ вақт ва машаққат талаб қилади. Бу йўлда биз ҳаракат қилсак, биздан кейинги ёшлар эркин фикрли, сиёсий билимли ва ҳаётда ўзлари истаган ҳаётни тортиқ қила оламиз. Бу йўлда бизлар каби ёшлар халқга хақиқатни кўрсата олсак, ноҳақликлар олдида бошни тик тутиб турсак кифоя.\nБуни ўзига хос маънавий жанг деб атасак бўлади, лекин бу жангда биз билимимиз, хақиқатимиз билан курашаётган бўлсак, қарши томон эса зулм, жаҳолат ва бўхтон билан қуролланган. Бу тизим биз каби ёшларни тўхтатиш йўлида хеч нарсадан таб тортмайдилар. Улар бизни қўрқитиши, алдашга уриниши, зиндонбанд қилиши мумкин, лекин улар бизнинг фикримиздан мақсадимиздан қайтара олмайди.\nЖанг қурбонларсиз бўлмайди деганларидек ёнингиздеги сафдошингизни зулмкорлар қўлига тушиб қолганини кўрсангиз, саросимага тушманг, асло. Аксинча сизга шу сафдошингизни маъсулятлари ҳам юкланади, унинг қурбонликлари бекорга кетмаганини исботалшимиз керак.\nШу сатрларни ўқиётган ҳар бир ҳамфикрдошимга юзланиб айтадиган сўзим, мен ҳам сиз каби инсонман, ҳозирда бўлиб ўтган воқеаларга гувоҳ бўлганман. Шундай экан, сиз асло қўрқманг, сиз ёлғиз эмассиз, сизнинг фикрдошларингиз бор, билмаганимизни ўргатадиган устозимиз бор, бу йўлда ўзини қурбон қилган сафдошлримиз учун ҳам олға интилишимиз керак.\nYazıyı paylaş "Қамалдаги сафдошим"


АҚШ ҳарбий атташелари Москвадан қувилди\n26 ноябр 2020, Тошкент вақти: 12:36\nСўнгги олти ой давомида Россиянинг икки дипломати АҚШдан чиқариб юборилгани ортидан 8 май куни АҚШнинг Москвадаги элчихонаси икки ҳарбий атташеси Россиядан чиқариб юборилди.\nРоссия Ташқи ишлар вазирлиги, мамлакатнинг Вашингтондаги элчихонаси бунга изоҳ беришдан бош тортмоқда. АҚШ Мудофаа вазирлиги ҳам бу ҳақда маълумот беришни хоҳламади.\nБироқ АҚШ Давлат департаманти матбуот вакили Шон МакКормак бу воқеа аҳамиятини камайтиришга ҳаракат қилди. Россия Мудофаа вазирлигининг бир вакили ўтган йил ноябрида, бошқаси жорий йил апрелида АҚШдан чиқариб борилган эди. Шон МакКормак икки ҳарбий атташенинг Россиядан чиқариб юборилгани Москва расмийларининг жавоб чораси эмаслигини таъкидлади.\n“Биз шундай қилишимизга улар, яъни россияликлар сабабчи бўлди. Мамлакатдан чиқариб юбориш ҳолатлари оқланмайди. Аммо дипломатия дунёсида бундай воқеалар вақти-вақти билан содир бўлиб туради”, – деди Давлат департаменти расмийси.\nАҚШ ҳарбий атташеларининг Россиядан чиқариб юборилиши сабабини айтишдан бош тортган Шон МакКормак Вашингтон бунга қарши чора кўришни режалаштирмаётганини билдирди.\n“Биз бу хатти-ҳаракатга қарши жавоб чораси кўриш ҳуқуқига эгамиз. Аммо ҳозирча биз бундай қилмоқчи эмасмиз”, – деди Шон МакКормак.\nСўнгги йилларда АҚШ-Россия муносабатлари таранглашди. Жорж Буш АҚШ президенти вазифасини бажаришга киришган пайтда Россия раҳбари Владимир Путинни ишончли дўст, деб атаган эди. Бироқ Буш ва 7 май куни президент лавозимидан истеъфога чиққан Путин ўртасида қатор масалалар юзасидан келишмовчилик пайдо бўлди.\nМосква Россиядаги инсон ҳуқуқлари аҳволига бефарқлик билан қараётгани, АҚШ ракета ҳужумидан мудофаа тизимининг бир қисмини Шарқий Европага жойлаштириш режаси, бир пайтлар Москва таъсирида бўлган давлатларнинг НАТОга қўшилиш йўлидаги уриниши Оқ уй томонидан қўллаб-қувватлангани шулар жумласига киради.\nБироқ Шон МакКормак америкалик ҳарбий атташеларнинг Россиядан чиқариб юборилгани икки давлат ўртасида душманчилик кучайиб бормоқда, деган маънони англатмаслигини таъкидлади.\n“Ўзаро ҳамкорлик алоқалари жуда кўп соҳани ўз ичига олади. Юқорида айтиб ўтганимдек, бундай нарсалар вақти-вақти билан қайтарилиб туради. ... Менимча, кўпчилик сўнгги нохуш воқеага қарамай, биз ўз дипломатик вазифамизни бажара оламиз, деган фикрда”, – деди Шон МакКормак.


Сардор рашидов трансфер бозорида 2 миллион евро лобанов эса 300 мингга кимматлашди — узбекистон — Все об Узбекистане\nСардор рашидов трансфер бозорида 2 миллион евро лобанов эса 300 мингга кимматлашди — узбекистон\nАвтор Uzbekiston На чтение 4 мин Просмотров 7 Опубликовано 24.11.2021\nСардор рашидов трансфер бозорида 2 миллион евро, лобанов эса 300 мингга кимматлашди — узбекистон\nГерманиянинг Transfermarkt. de сайти Узбекистон миллий терма жамоаси футболчиларининг янги трансфер бахоларини эълон килди, деб ёзди «Эрудит Спорт» нашри. Унда бош жамоанинг бир катор футболчилари уз нархини кутариб олганини, яна аксарида пасайиш кузатилганини куриш мумкин.\nКуйида трансфер бахоси кутарилган футболчилар хакида маълумот берилади.\nКлуби: «Ал-Жаиш» (Катар)\n2016 йил —1,3 миллион евро\n2017 йил —2 миллион евро\nКимматлашди — 700 минг евро\nСунгги бир йил давомида трансфер бахоси энг катта усишга эришган узбекистонлик футболчи Сардор Рашидов булди. 26 ёшли хужумкор яримхимоячи утган йили Узбекистон терма жамоасида хам, клуби «Ал-Жаиш»да хам ёмон таассурот колдирмади. Катарликлар сафида тупурарлар каторидан жой олиб, Осиё Чемпионлар Лигаси ярим финалига кадар бора олди. Уйин борасида хам, трансфер нархи борасида хам хали яна усиши кутилаётган Рашидов бугунги кунга келиб Виталий Денисов ва Одил Ахмедовдан кейинги Узбекистоннинг энг кимматбахо учинчи футболчиси булиб турибди.\nКлуби: «Ас-Сайлия» (Катар)\n2016 йил — 600 минг евро\n2017 йил — 1 миллион евро\nКимматлашди — 400 минг евро\nУтган мавсум Узбекистон чемпиони ва кубоги сохибига айланган Темурхужа Абдухоликов «Локомотив»дан Катарнинг «Ас-Сайлия» клубига утиб адашмади. Олий Лига тупурари сифатида тахлилчилар томонидан 600 минг евро дея бахоланган 26 ёшли хужумчи, Катар Супер лигасидаги фаолиятини хам голлар уриш билан бошлаб, узини курсата олди. Легионерга айлангач, миллий терма жамоадан хам таклиф олаётган Темурхужанинг бугунги трансфер бахоси 1 миллион евро. Термадаги ракобатчиси Игорь Сергеев 400 минг еврога арзонлашган бир пайтда, Абдухоликовнинг трансфер нархи шунчага кимматлашган.\n2016 йил — 300 минг евро\n2017 йил — 600 минг евро\nКимматлашди — 300 минг евро\nСамвел Бабаян томонидан бугунги кунда Узбекистон миллий терма жамоасининг биринчи ракамли посбонига айлантирилган Александр Лобанов Эрондаги муваффакиятсиз мавсумидан кейин трансфер бахосини кутаришга эришди. Утган йили 300 минг еврога бахоланган Лобановнинг трансфер киймати бир йил ичида яна 300 минг еврогача «тош боса олди» ва 600 минг еврога айланди. Дарвозабоннинг трансфер бахоси ошишига «Пахтакор»даги уйинлари эмас, асосан миллий терма жамоа дарвозасини мунтазам куриклаётгани сабаблиги сир эмас.\nЁш футболчилар орасидан бу борадаги энг яхши курсаткич Элдор Шомуродовга тегишли булди. Утган мавсумда www. трансфермаркт. де сайти томонидан 300 минг еврога бахоланган 21 ёшли «Бунёдкор» футболчиси клуби сафида Олий Лига ва ОЧЛ бахсларида, миллий терма жамоамиз сафида эса ЖЧ-2018 саралаш бахсларида майдонга тушиб, мутахассислар эътиборида булди. Мухим паллаларда Шомуродовнинг ишончни оклагани унинг трансфер бахосига ижобий таъсир этган ва Элдорнниг трансфер нархи 300 минг еврога ошиб, хозирда 600 минг еврони ташкил этмокда.\n2016 йил — 250 минг евро\n2017 йил — 450 минг евро\nКимматлашди — 200 минг евро\nТобора Олий лиганинг энг яхши футболчиларидан бири сифатида Узбекистон термасидан хам чакирув олаётган Жалолиддин Машариповнинг уйини билан параллел равишда трансфер бахоси хам усмокда. Утган мавсумда 250 минг еврога бахоланган 23 ёшли футболчининг ижара асосида «Локомотив» сафида ОЧЛ уйинларида узини курсатиши унинг кийматини яна 200 минг еврога оширди ва ажойиб техникага эга ярим химоячининг трансфер киймати бугунги кунда 450 минг еврони ташкил этмокда.\n2016 йил — 450 минг евро\nКимматлашди — 150 минг евро\n2000 йиллар бошида «Пахтакор» сафида порлаб чиккан Марат Бикмаев хозирда фаолиятидаги «иккинчи ёшлиги»ни утказмокда. 31 ёшли хужумчи утган мавсумда «темирйулчилар»га иккита совринни кулга киритишда ёрдам берган булса, бу йил Олий лиганинг энг яхши тупурари сифатида жамоасини чемпионлик сари дадил бошламокда. Одатда футболчиларнинг трансфер бахоси 30 ёшдан кейин «шунгиш»ни бошласа-да, Бикмаевда бунинг акси кузатилмокда. Марат 31 ёшида фаолиятидаги энг яхши сермахсулликни курсатиб, «Локомотив»нинг энг яхши тупурари булиш билан бирга, терма жамоанинг Хитой ва Жанубий Кореяга карши уйинларида гол хам урди. Бундай натижалар унинг трансфер бахоси ошишини — 450 мингдан 600 минг еврогача кутарилишини таъминлади.


19:01 21.06.2019 (Янгиланган 12:41 24.06.2019)\nКелин куёвлар икки кундан бери қидирилмоқда, қирғиз томон Ўзбекистон ФВВдан ёрдам сўради.\nТОШКЕНТ, 21 июн – Sputnik. Қирғизистоннинг Араван туманида канал сув оқими олиб кетган эр-хотин қидирилмоқда. Бу ҳақда Sputnik Қирғизистон хабар қилди.\nТошкент вилоятидаги каналда 19 ёшли йигит чўкиб кетди\nТаъкидланишича, улар Жанубий-Фарғона каналида чўкиб кетган бўлиши мумкин.\nШу йил июнь бошида ёш жуфтликнинг тўйи бўлди, улар Нур-Обод қишлоғида истиқомат қилган. Куёв 33 ёшда, келин 23 ёшда.\nМаълум бўлишича, келин 20 июнь куни соат 11:00 да каналга тушиб кетган. Куёв уни қутқараман деб сувга сакраган, унинг орқасидан яна бир йигит сувга тушди. Охирги сакраган йигит қирғоққа чиқишга муваффақ бўлди, бироқ эр-хотинни сув оқими олиб кетди.\n20 июндан буён 20 нафар милиция ва 22 нафар қутқарувчи қидирув ишларини амалга оширмоқда.\nҚирғизистон ИИВ ва ФВВ қўшни республика ҳудудида қидирув ишлари амалга оширилишида амалий ёрдам бериш ҳақида Ўзбекистон ФВВга мурожаат қилди.


Аллергия ҳақида. | Фенкарол\nАллергия (грекчадан. Ёт жисмга реакция) – организмдаги маълум бир моддаларга ёки ташки мухитдаги аллергенларга юкори сезгирликдир. Ўтган 20 йил ичида, аллергия тарқалиши икки баробарга ошди. Бу холат жуда куп факторлар билан боглик: Экологик мухит ёмонлашуви, турмуш тарзи ва овкатланиш тартибининг узгариши, янги аллергенлар пайдо булиши, стресс, меҳнат шароитлари ва ҳоказо\nАллергия – касаллик эмас, балки асосида умумий патологик жараён ётадиган турли касалликлар гурухидир. Аллергия келиб чикишида асосида инсон иммун тизими туради. Бу иммун тизими организмни зарарли ва ёт унсурлардан химоя килади. Иммун тизим таъсир қилиш механизми жуда мураккаб булиб, асосида, инсон қони таркибидаги зарарли моддаларни зарасизлантириш учун антителолар ишлаб чиқарилиши ётади.\nАллергияда организм ҳимояси –иммун тизим-ўзини ҳимоя қилишнинг нормал чегараларидан чиқиб кетади. Иммун тизим зарасиз моддаларни ҳам организм учун хавфли ҳисоблаб, хохлаган моддаларга нисбатан ҳимоялана бошлайди. Иммун системанинг ташқи муҳит таъсирларига (гиперсезувчанлик) мана шунақа агрессив жавоб қайтариши аллергия дейилади, организмнинг шунақа ноадекват жавоб қайтаришини чақирувчи антигенлар эса аллергенлар деб аталади.


Вилоятда минтақавий шаклда уч кун давом этиши мўлжалланган сайёр қабулнинг дастлабкиси Дўстлик туманидаги Наврўз қишлоғидан бошланди. Ўзбекистон Республикаси Президенти Администрациясининг масъул ходимлари, Республика Олий суди, Бош прокуратура, Ички ишлар вазирлиги, Соғлиқни сақлаш, Бандлик ва меҳнат муносабатлари, Уй-жой коммунал хизмат кўрсатиш, Маҳалла ва оилани қўллаб-қувватлаш вазирликлари ҳамда бир қатор марказий муассасалар вилоят хокимлиги ва сектор раҳбарлари иштирокидаги оммавий қабулда Дўстлик, Арнасой ва Мирзачўл туманлари қамраб олинди.\nДўстлик туманида яшовчи Шоҳсанам Сувонқулова ўзи уйи йўқлиги туфайли икки нафар фарзанди билан ижарада яшаб келаётир. Ўзи ишсиз, турмуш ўртоғи иккинчи гуруҳ ногирони. Уни Республика маҳалла ва оилани қўллаб-қувватлаш вазирининг биринчи ўринбосари Элмира Боситхонова қабул қилиб, вазирликнинг туман бошқармаси, туманнинг тегишли раҳбарлари билан мурожаатни ўрганиб чиқди.\nҲозир туманда уй қурилмаётир. Аммо бу оилага уй керак. Шунинг учун Ш. Сувоқулова уй олишга Ипотека банки субсидиясини олувчилар рўйхатига биринчи навбатда киритилди. Унинг ўзи маҳалла ва оилани қўллаб-қувватлаш вилоят бошқармаси қошида ташкил этилган касбга ўргатиш курсида ўқитиладиган бўлди. Ўқиш даврида унга тўланадиган стипендия ҳозирча оиласини боқишга ёрдам бўлади.\nҲозирги пандимия даврида кам таъминланган оилаларда моддий қийинчиликлар янада ортди. Дўстлик тумани Олтин водий қишлоғида яшовчи Марғуба Анорова ҳам шу қийинчилик туфайли сайёр қабулга келганлардан бири.\n– Турмуш ўртоғим ногирон, бир ўғлимни Тошкентда даволатишимизга тўғри келиб, оиламизда моддий қийинчилик юзага келди, – дейди Марғуба Анорова. – Яшаётган уйимизни таъмирлашда ёрдам сўраб Президент маслаҳатчиси қабулида бўлдим. Мурожаатимни тумандаги тегишли раҳбарлар билан муҳокама қилиб, бир ой ичида уйимиз таъмирланадиган бўлди. Давлатимизнинг бу яхшилигини умрбод ёддан чиқармайман.\nОммавий қабулда жами 100 нафардан зиёд фуқаро турли масалалар бўйича мурожаат этди. Мурожаатларнинг асосий қисми шу ернинг ўзида ҳал этилди. Вақт, маблағ талаб этадиган мурожаатлар тегишли идораларга топширилиб, ижроси назоратга олинди.\nСайёр оммавий қабулга моддий ёрдам, ишга жойлашиш, соғлиқни сақлаш, ободонлаштириш ва йўлларни таъмирлаш, газ, электр, таъминоти бўйича одамларни қийнаётган муаммолар жойида кўриб чиқиб ҳал этилгани одамларнинг давлатимиз сиёсатига, ислоҳотларнинг истиқболига ишончини янада оширди.\nОммавий сайёр қабул давомида Президентимиз фармони билан фуқаролиги бўлмаган икки нафар киши Ўзбекистон Республикаси фуқаролигига қабул қилингани муносабати билан уларга фуқаролик паспортлари тантанали топширилди. Ўзбекистон фуқаролигига қабул қилинган Шукур Жунусов ва Шоҳида Ермонова давлатимиз раҳбарига ўзларининг самимий миннатдорчилигини билдирди.\nКунинг иккинчи ярмида шу таркибдаги вазирлик ва идоралар раҳбарлари иштирокида Пахтакор тумани марказий истироҳат боғида оммавий қабул бўлди. Унда Пахтакор, Зафаробод ва Шароф Рашидов туманлари аҳолисининг муаммолари ўрганилди.\nПрезидентимиз томонидан одамларнинг мурожаатларига қулоқ тутиш ҳар бир мутасадди раҳбарнинг олдида турган энг муҳим вазифалардан бири сифатида қўйилаётганида чуқур маъно ва халқнинг турмушини яхшилашга қаратилган эзгу мақсад мужассам эканлиги оммавий сайёр қабуллар давомида ўз ифодасини топди.\nЎзбекистон Республикаси Президенти Администрацияси ҳамда Республика марказий идора ва муассасалари масъуллари томонидан ўтказилаётган сайёр қабуллар давом этмоқда.


Энергетика вазирига: Ёзда ҳам, қишда ҳам электр ўчмайди деган ваъда берувдингиз, эсингиздами? - Zamin.uz\n23:25 / 09.06.2021\nХалқ орасида «эчкининг қасами» атамаси юради. Ваъда берилса-ю, бажарилмаса кимдан «ўпкалаш»ниям билмайди одам. Эҳтимол, жаноб вазиримиз, ваъдани унутиб қўйдилармикан? Аммо не бўлса ҳам ваъда бажарилмаяпти. Қолган факторлар сабаб эмас, «баҳона»га ўхшаб кўринаверади. “Замин” янгиликларини “Facebook”да кузатиб боринг\nЯнгиликлар » Жамият » Энергетика вазирига: Ёзда ҳам, қишда ҳам электр ўчмайди деган ваъда берувдингиз, эсингиздами?


10 Янв 2020 4527\n9 январь куни соат 23.20 да «Халқлар дўстлиги» саройи олдидаги Бунёдкор кўчасида (Чилонзор тумани) йўл-транспорт ҳодисаси содир бўлди.\n44 ёшли ҳайдовчи Ислом Каримов кўчасига бурилишдан олдин светофор яқинидаги тор жойда «Ласетти»сини тўхтатди. Унга орқадан катта тезликда келаётган «БМW» автомобили келиб урилди ва ҳар икки машина ҳам аланга ичида қолди.\n«Ласетти» ҳайдовчиси ва унинг 6 ёшли йўловчиси Тошкент ИИББ ЙПХ ходимлари ва Миллий гвардия томонидан қутқариб қолинди. Улар жароҳатлар ва куйишлар билан шифохонага олиб кетилди. Бошқа икки йўловчи (44 ва 8 ёш) ҳодиса жойида вафот этди.\n«БМW» ҳайдовчиси воқеа жойидан ғойиб бўлган. Унинг шахсини аниқлаш чоралари кўрилмоқда.\nЧилонзор тумани ИИО ФМБ ҳузуридаги тергов бўлими томонидан жиноят иши («Транспорт воситалари ҳаракати ёки улардан фойдаланиш хавфсизлиги қоидаларини бузиш… ўша қилмиш одамлар ўлимига сабаб бўлса») очилган.


Тошкентда хавфсизликни видеокузатув остида таъминлаш тажрибаси синалади\n04 август 2020, Тошкент вақти: 19:45\nПрезидент Мирзиёев 15 июл куни Тошкентнинг Юнусобод туманидаги ички ишлар бошқармаси видеокузатув марказида бўлди ва тез орада марказ кенгайиб, фақат шу ишга маъсул махсус бўлинма очилишини айтди.\nБундай тажрибани Хитойда кўрганини айтган президент, аҳолини узлуксиз "назоратга тайёрлаш", бу "Тошкентни хавфсиз шаҳар"га айлантириш учун зарурлигини таъкидлади.\nЎзбекистон телевидениеси намойиш қилган лавҳада пойтахтнинг Юнусобод туманидаги видеокузатув маркази ва ундаги пойтахтнинг гавжум жамоат жойларини тун-кун кузатиб турган назорат хоналари кўрсатилди.\n- Тошкентда 1 сентябр, 2017 йилдан 1 сентябр, 2019 йилгача эксперимент бўлади. Пекинда шундай зўр тизим қилишган, булар бизнинг менталитетимизга яқинроқ. Ҳар битта маҳалладан биттадан инструктор - маҳаллани одами буларга (ИИВнинг янги бўлинмасига - таҳр.) вакил бўлади. Эртага одамларнинг дунёқараши ўзгаради, "Бизларни назорат қилаяпти", дейди, - деди президент, жумладан.\nПрезидент Тошкентнинг 505та маҳалласидаги маҳалла раислари ҳамда участка нозирлари учун тез орада замонавий видеокузатув тизими остида ишлаш ва "аҳолини бунга тайёрлашга" қаратилган ўқув курслари ташкил қилинишини айтди.


Жазодан мақсад жавобгарни тарбиялашми ёки ундан ўч олишми? - zarnews.uz\nЖазодан мақсад жавобгарни тарбиялашми ёки ундан ўч олишми?\nМаъмурийми, жиноий жавобгарликми, қанақа турдаги жавобгарлик бўлишидан қатъий назар, у тарбиявий аҳамиятга эга бўлиши лозим. Лекин жазо давлатга ишончсизлик, жамиятга нафрат, қонунларга ҳурматсизлик келтирмаслиги керак.\nЖиноят қонунчилигида жиноий қилмишлар тур ва тоифаларга бўлинади: ижтимоий хавфлилик даражаси, қасддан ёки бехосдан эканлиги албатта инобатга олинади. Маъмурий қонунчиликда-чи?\nЭнг кўп маъмурий жавобгарликка дуч келадиганлар йўл ҳаракати иштирокчилари, аниқроғи ҳайдовчилардир. Шунинг учун шофёрлар билан ЙПХ ўртасидаги тортишув азалий ва абадийдир.\nГапни чўзмай, бир ҳаётий воқеа орқали қонунчилигимизнинг айрим жиҳатларига эътиборингизни қаратмоқчиман. Қонунчиликка таклиф маъносидаги фикримиз тушунарли бўлиши учун воқеани батафсилроқ баён этишга ҳаракат қилдик.\nАвтомашина эгаси 3 йил олдин ишончнома берган бўлса, ўзи бошқа шаҳарда бўлса, ишончнома тугаганини ва машинани акаси миниб юрганини билмаса, бехабар ҳолда МЖтКнинг 135-2-қисми билан маъмурий жавобгарликка тортилиши адолатданми?..\nШуҳрат исмли йигит кўп йиллар Россияда ишлаб юрди. У ёқда ўйнаб юргани йўқ, бола-чақасини боқиш, 15 йилдан буён ота ҳовлида яшаётган оиласи учун алоҳида уй қуриш учун 10 йил мусофирчиликда ишлади.\nКузда келди. Амал-тақал қилиб бир уйни қуриб кўчиб чиқди ҳам. Укасига тегишли “Дамас”ни тирикчилик важидан миниб юрди.\nБир куни оила аъзолари билан зиёратдан келаётганида бир автомашина унинг “Дамас”ига келиб урилди, жиддий йўл транспорт ҳодисаси содир бўлди. Кўпчилик жароҳат олди, ўзининг оёғи синди, машина яхшигина зарар кўрди. Бироқ, айбдор ҳайдовчи на ёрдам берди, на ҳол сўради. Шуҳрат анча вақт касалхонада ётиб даволанди, кейин уйида ётди. Аста-секин оёққа турди, машинасини ҳам қарз-ҳавола, дўстлар, қариндошлар ёрдамида таъмирлади. Чунки, оиласини боқиш, қарзларини узишнинг бирдан бир воситаси шу.\nТўлиқ тузалмасданоқ, рулга ўтирди. Рўзғор, қарзлар кутиб турмайди. Бир ўртоғи Самарқанд шаҳрида тадбиркорлик қилади. Шуҳратга ёрдам бўлсин, деб ишга таклиф қилди. Унинг вазифаси “Дамас”да тайёр маҳсулотларни мижозларга тарқатиш.\nИшнинг эртаси куни яна ишкал чиқди. “Дамас”ни ЙПХ тўхтатиб ҳужжатларини текширганда, Шуҳратга берилган ишончноманинг муддати кеча тугаганлиги маълум бўлди, яъни ЙПХ ходими 17 апрель куни тўхтатган, ишончнома муддати 16 апрель куни тугаган экан. Демак, ҳали 24 соат ҳам бўлмаган. Бунинг устига ҳуқуқбузарлик қасддан содир қилинмаганлиги аниқ кўриниб турибди.\nКатта кўнгилсизликлар бўлишини сезган Шуҳрат ЙПХ ходимига аҳволини тушунтирган, “шу бугуноқ тўғрилайман, билмай қолдим”, деб ялинган. Лекин тортишмаган! ЙПХ ходими “Бўпти ука, кўриниб турибди, билмай қолибсан. Шу бугуноқ ҳужжатингни тўғрилаб ол”, деб юборса давлат ва жамият манфаатларига катта зарба бўлмасди. ЙПХ ходимининг вазифаси ҳуқуқбузарликларнинг олдини олиш, бартараф қилиш. Бунинг учун фақат жарима солиш эмас, қоидабузарлик тури, содир қилиниш ҳолати, қасддан ёки билмасдан содир қилинишига қараб огоҳлантириш орқали тузатиш ҳам мумкин. Лекин ЙПХ ходими ўз вазифасини садоқат билан бажарган ва машинани жарима майдончасига қўйган. Қонун ва одамгарчилик зид келиб қолганда мансабдор ҳаётий тажрибасига таяниб вазиятга инсоний баҳо бера олиши керак.\nҲайдовчи қоидани бузган бўлса, жаримасини тўлаши керак. Лекин қачон? Маъмурий жавобгарлик тўғрисидаги кодексда “ҳайдовчининг автомашинаси жарима майдончасида камида 3-5 кун туриши шарт! Ҳайдовчи содир қилган ҳуқуқбузарлиги учун жарима майдончаси эгасига ҳам отнинг калласидан пул тўлаши керак” деган норма йўқ! Лекин бирорта ҳайдовчи “штрафстоянкадан” бир-икки кунда машинасини олиб чиқолмайди (айрим “кучли”лар бундан мустасно). Тизим шундай қилинганки, ЙПХ ходими шу куни кечқурун, хоҳласа эртасига ҳуқуқбузарлик тўғрисидаги баённомани ишхонасига топширади. У ердаги маъмурий амалиёт бўлими икки-уч кунда тегишли манзилга юборади. Хуллас, бу жараён уч-тўрт кунга чўзилади. Энг камида! Ҳафталаб, ойлаб чўзилиб кетиши ҳам янгилик эмас. Бу пайтда автомашина жарима майдончасида тураверади, майдонча эгаси эса кун санайверади. Машина қанча кўп турса, унга шунча яхши! Оддий автотураргоҳда нарх 2000-3000 сўм, жарима майдончасида 15000 сўм. Нимага? Иккаласи ҳам машинани бир хил қўриқлаяпти-ку? Ҳайдовчи қоидани бузган бўлса, қонун олдида жавоб бериб давлатга жарима тўлайди. Лекин “штрафстоянка” хўжайинига ҳам жавоб бериши керакми? Унинг қайси қариндошини хафа қилди?\nБунинг устига ЙПХ ходимлари хатти-ҳаракати, ҳужжатни ижрога қаратишга шошилмаслиги автомашина “штрафстоянка”да кўпроқ туришига қаратилгандек фикр пайдо бўлади. Улар бир-бирига қариндошмикин ёки ўрталарида бирор моддий муносабат борми?\nХудди шундай Шуҳратнинг ҳам овора-сарсончилиги ошиб кетди. Ҳар куни “ГАИ”га қатнайди. Жавоб битта: “Протокол келган эмас!”. Қоидабузарлик тўғрисидаги баённома бир ҳафтада келди! Машина бир ҳафтадан буён жарима майдончасида турибди. Энди Шуҳрат ҳам жарима тўлайди, ҳам “стояншик”ка яхшигина пул беради. Нега? “Протокол” бир ҳафта кечикиб келгани учун ҳам жабр кўриши керакми?\nМасаланинг яна бир томони пайдо бўлди. Ниҳоят, “протокол” келганда жарима тўлагани борса, маъмурий амалиёт ходими “машина эгасини ҳам чақир, унга ҳам 5 оклад жарима қиламиз”, деб оёқ тираб турибди. Ялинишлар, илтимослар, аҳволни тушунтиришлар бефойда кетди. Чунки қоида шунақа!\nҲайдовчи оддийгина эътиборсизлиги туфайли икки миллион сўмдан ортиқ пул тўлаши керак! Тўғри у айбдор, буни тан олиб турибди. Лекин инсон хатодан холи эмас, жазо қилмишга яраша бўлиши керак эмасми? Ишончнома уч йил олдин берилган, бу орада у Россияга бориб келган. Шундоқ бошидан ошиб ётган ташвишлари туфайли эътиборсизлик қилиб, ишончномаси муддати тугаганини сезмай қолган. Бўпти, хатосини тан олиб энг кам иш ҳақининг беш баробарини тўлашга рози. Шу пулни ҳам келгусидаги иш ҳақлари ҳисобидан тадбиркор дўстидан қарз олди. Лекин қўшимчасига машина эгаси учун ҳам беш баробар, “протокол” бир ҳафта келмагани учун стоянкага қанчадир пул тўлаши керакми?\nАвтомашина эгаси ўзининг туғишган укаси. У акаси Шуҳратга 3 йил олдин ишончнома берган, ҳозир ўзи бошқа шаҳарда. Ишончнома тугаганини ва машинани акаси миниб юрганини билмаса, бехабар ҳолда МЖтКнинг 135-2-қисми билан маъмурий жавобгарликка тортилиши адолатданми? Автомашинани бошқаришга ҳуқуқи бўлмаган шахсга машинасини бериб, “ҳайдаб юравер, мен жавоб бераман” деб ўзи воқеада иштирок этган бўлса бошқа гап эди.\nБу ҳаётий мисол. Ўша йигит ҳозир кечаю кундуз рулда юрибди, қарз тўлаяпти. Янги кўчиб чиққан чала-ярим уйида бола-чақаси ейман-ичаман, деб турибди, эски қарзлари навбат кутаяпти.\nТўғри, ЙПХ ходимлари бу жарималарни камайтиролмайди, уларда бундай ваколат йўқ. Уларнинг қўлида қатъий белгиланган нормалар, қоидалар бор. Фақат маъмурий суд орқали вазиятга холисона баҳо бериб жаримани камайтириш имкони бор. Лекин, биринчидан машина яна бир неча кунлаб “штрафстоянка”да ётади, иккинчидан ўзи шундоғам ҳафталаб овора-сарсон бўлган ҳайдовчи судга қатнашдек асаббузарликдан безиб, тақдирга тан беради. Ёки ҳуқуқий билимлари етишмайди. Хўш, неча фоиз ҳайдовчи жариманинг ҳаддан ташқари юқори эканлиги масаласида судга мурожаат этибди? Кўрсаткич фоизи жуда кам. Демак, бу амалиёт ҳам анчагина ислоҳотлар талаб қилади.\nХуллас, ҳаммаси 2,5 миллионга айланаяпти. Бу пул кимларгадир арзимасдир, лекин амал-тақал қилиб машинасини ғилдиратиб рўзғор тебратаётган ҳайдовчиларнинг ҳаётини остин-устин қилиб ташлайди! Кунига 50-60 минг сўм топадиган ҳайдовчи бунча пул учун неча ой, неча кун ишлаши керак? Бу пайтда оиласи емай-ичмай кутиб турадими? Шунда ҳам машинаси бузилмай турса, яна “ГАИ”га тушиб қолмаса...\nЖазо сал ошиб кетмаяптими? Хато қилганни эзиб ташлаш керакми? Наҳотки, қасддан содир қилинган ҳуқуқбузарлик билан бехосдан содир қилинганини фарқи бўлмаса?\nЙўл ҳаракати қоидаларини бузганлик учун жарималар кескин оширилди. Натижада, ҳайдовчиларнинг ҳушёрлиги ошиб йўл-транспорт ҳодисалари камайгани ҳам ҳақиқат. Спиртли ичимлик ичиб рулга ўтирса, рулда телефонда гаплашса ва ҳакозо қасддан содир қилинган қоидабузарликлар учун жазолар қатъий бўлиши тўғри. Лекин қасддан қилинмаган қоидабузарликлар учун жазо тайинлашда инсонпарварлик мезонлари, қоидабузарнинг ижтимоий аҳволи ҳам ҳисобга олиниши керакмикан.\nЮқорида таъкидланганидек, аҳолимизнинг катта қисми автомашинаси туфайли рўзғор тебратмоқда. Уларнинг асосий қисми кечаги мигрантлар. Шу тоифадагилар қасддан қоидабузарлик қилмайди, топган ҳар бир сўмини қадрлайди. Лекин юқоридаги ҳолатга тушиб қолиб, топганини оиласига эмас, давлатга тўлаяпти ва яна Россияга равона бўлаётгани ҳам бор гап.\nСал хатога бор-будини тортиб олиб, қаттиқ жазолайверсак амаллаб машина миниб, рўзғорини тебратиб юрганлар бир дунё қарзни бўйнига олиб яна четга ишлаш учун йўл олади. Албатта, самолётга пули етмай автобусда кетади. Қозоғистон йўлларида авария бўлмай, поездлар тагида қолмай, автобусда ёниб кетмай, музлаб қолиб бўриларга ем бўлмай етиб олса яхши. Лекин Россияда ҳам ҳеч ким уни қучоқ очиб кутиб тургани йўқ.\nХўш, қонунларимиз ва қонунчиларимиз қай даражада инсонпарвар? Қонун ижрочилари вазиятни тўғри баҳолай оладиган даражада ҳаётий тажрибалими ёки “қаҳри қаттиқ қаҳрамон”ларми? Бу билан нимага эришамиз? Юртбошимиз меҳнат мигрантларини камайтиришга ҳаракат қилаётган бир пайтда қонунни шафқатсиз қуролга айлантириб қаҳрамонлик қиламизми? Айбдорлардан маза қилиб ўч оламизми?\nЯна таъкидлаймиз: жазо қилмишга яраша бўлиши лозим. Жазо давлатга ишончсизлик, жамиятга нафрат, қонунларга ҳурматсизлик келтириб чиқармаслиги керак. Лекин қоидабузарликларни тур ва тоифаларга бўлиш, содир қилиниш ҳолатига ҳам эътибор қаратиш керак! Қасддан содир қилинмаган қоидабузарликларга жарималарни либераллаштириш керак.\nТеглар: Маъмурий жавобгарлик


Серик Ахметовга ҳукмни кутиш вақтида суд биносининг иккинчи қавати фойесидаги аёл пастга қулаб тушди\n11:56 / 12.12.2015\nҚарағанда шаҳрида Қозоғистоннинг собиқ бош вазири Серик Ахметовни суд қилиш жараёни вақтида кўнгилсиз ҳодиса содир бўлди.\nNUR.KZ мухбири хабарига кўра, собиқ бош вазирга ҳукм ўқилган бинода жуда кўп одам тўпланган ва бинонинг иккинчи қаватидаги тиқилинч туфайли фойедаги суянчиқ ўпирилиб, бир аёл ерга қулаб тушган. Уни "Тез ёрдам" машинаси олиб кетган.\nҚозоғистоннинг собиқ бош вазири Серик Ахметов коррупцияда айбланиб, 10 йилга озодликдан маҳрум этилган.\nСуддан аввалроқ давлат прокурори суддан Ахметовни 12 йилга озодликдан маҳрум этишни ва унинг мол-мулкини мусодара қилишни сўраган эди.\nСобиқ бош вазир ўзганинг мол-мулкини сарфлаб юбориш, ноқонуний равишда тадбиркорликда иштирок этиш, хизмат вазифасини суиистемол қилиш каби жиноятларда айбланган. Дастлаб Ахметов бюджет маблағларни ўзлаштиришда, катта миқдорда пора олишда ҳам айбланган эди. Аммо кейинчалик прокуратура пора олиш айбини олиб ташлади.\nСудда собиқ бош вазир айбини тан олмади. Аммо у Қозоғистон президенти Нурсултон Назарбоевдан ишончини оқлай олмагани, “хавотирга солгани” учун кечирим сўраган.\nАхметов билан бирга Қарағанда вилояти ва шаҳри собиқ раҳбарлари ҳам коррупцияда айбланиб суд қилинди. Жиноий иш 338 том бўлиб, 21 кишига нисбатан иш кўрилди. Ҳимоячи сифатида 50 нафар адвокат иш олиб борди.\nСудланганларнинг давлатга келтирган жами зарари 2,6 миллиард танга деб баҳоланган.


Европа олимлари Марс сайёрасида ҳақиқий арвоҳни суратга олишди… » Ўзбекистон янгиликлари – Zamin.uz\nЕвропа олимлари Марс сайёрасида ҳақиқий арвоҳни суратга олишди…\n10 ноябрь 2018, 10:09\nБир гуруҳ европалик уфолог олимлар қизил сайёрадан олинган суратларни кўздан ўтказиш жараёнида оппоқ рангдаги, ўзидан худди шундай оппоқ нур таратаётган одам шаклидаги жуссага дуч келишди. Кўрганданоқ барчалари бу Марс сайёраси арвоҳи эканини бир овоздан тасдиқлашди. Чунки бу шаклни арвоҳдан бошқасига менгзаб ҳам бўлмасди.\nОлимлар шу баҳонада киночилар тарафидан суратга олинган «Марс арвоҳлари» фантастик фильмини ёдга олишди. Аммо кўрганлари фантастика эмасди. Гарчи фильм фантастик жанрда суратга олинган бўлса-да, аслида ҳақиқатга асосланганлиги мана шу сурат туфайли ўз исботини топди.\n— Бизнинг изланишларимиз, — деди олимлардан бири. — Марс сайёрасида ҳақиқатан қачонлардир ҳаёт бўлганини яна бир бор кўрсатиб берди. Қизил сайёрада бир эмас, минглаб, миллионлаб шундай арвоҳлар изғиб юради. Улар одамсифат гуманоидларнинг арвоҳлари. Шундай экан, Марсда қайта ҳаётни тиклаш учун асосий манбани қидиришда давом этамиз ва ишонамизки, бир кун келиб ерликлар қизил сайёрага ҳам кўчиб ўтиб янги ҳаёт бошлайди.\nТеглар: Марс сайёраси арвоҳ уфолог олимлар\nЯнгиликлар » Дунё » Европа олимлари Марс сайёрасида ҳақиқий арвоҳни суратга олишди…\n08:22 NASA “қишки” Марс суратларини эълон қилди\n22:53 НАСА Марс сайёрасини кислород билан таъминлаш йўлини топди\n16:02 Қизил сайёрада сирли сув омбори топилди


3 Апр 2020 927\nХалқаро экспертларнинг ҳисоб-китобларига кўра, пандемия дунё иқтисодиётига 2 триллион доллардан зиёд зарар етказиши кутилмоқда. Ҳамма жойда савдо алоқалари, кўплаб хизматлар тўхтаб қолган.\nМамлакатимизда ушбу инқироз иқтисодиётга кескин салбий таъсирининг олдини олиш мақсадида зарур чора-тадбирлар кўрилмоқда. Давлатимиз раҳбарининг фармон ва қарорлари қабул қилиниб, бизнес тузилмаларга кўплаб имтиёз ва преференциялар берилди.\nБугунги йиғилишда Президентимиз корхоналарнинг изчил ишлашига кўмаклашиш, барча имконият ва захираларни тўлиқ сафарбар этиш зарурлигини таъкидлади.\n– Битта корхона фаолиятини тўхтатишига ҳам “фавқулодда ҳолат” деб қаралиши керак. Чунки бу корхоналар қанчадан-қанча иш ўринлари ва оилалар даромадини таъминламоқда. Йил бошида барча ҳокимлар тадбиркорликни ривожлантириши бўйича мурожаат қабул қилиб, катта марраларни белгилаб олган эдик. Ҳозир синов даври. Қайси ҳоким ҳисоб-китобини жой-жойига қўйиб, ички резерв, яратилаётган имкониятлардан тўғри фойдаланса, бу марраларга, албатта, эришади. Тадбиркорларни ҳар тарафлама қўллаб-қувватлаш, мушкулини осон қилиш ва барча зарур шароитларни яратиб бериш ҳозирги пайтда ҳар доимгидан ҳам муҳим, – деди Шавкат Мирзиёев.\nЯлпи ички маҳсулотнинг асосий қисми ва аҳоли бандлигини таъминлайдиган 2 мингдан ортиқ йирик корхона фаолияти умуман тўхтамаслиги кераклиги таъкидланди. Бунинг учун уларнинг ҳар бирига Президент маслаҳатчилари, Бош вазир ўринбосарлари, вазирлик, идора ва банклар раҳбарлари масъул этиб бириктирилди. Ушбу корхоналарда карантин тартиб-қоидаларига қатъиян амал қилган ҳолда, Республика махсус комиссиясининг қарорларига риоя этган ҳолда иш ташкил этилади. Бириктирилган раҳбарлар корхоналарга инфратузилма ва хомашё таъминоти, маҳсулот ва ишчиларни ташиш, солиқ, кредит, божхона масалаларида амалий ёрдам бериб боради.\nТуман ва шаҳар сектор раҳбарлари ўз ҳудудидаги корхоналарни оталиққа олиб, улар билан мунтазам равишда бирма-бир ишлайди. Туман Иқтисодий тараққиёт ва камбағалликни қисқартириш бўлимида штаб ташкил этилиб, ҳар бир тадбиркорнинг муаммоси ҳал этиб борилади.\n– Ҳамма шуни яхши билиши керак: бирорта ҳам тадбиркорни ўз ҳолига ташлаб қўймаймиз, – деди давлатимиз раҳбари.\nАйтиб ўтилганидек, пандемия оқибатлари оғир таъсир қиладиган ушбу корхоналар билан алоҳида ишлаш зарур. Молиявий қийинчиликка дуч келган корхоналар раҳбарлари имтиёз олиш учун банк ва солиқ идораларида сарсон бўлиб юрмаслиги керак.\nИнқирозга қарши курашиш жамғармасидан ижтимоий соҳа ва бошқа инфратузилма объектлари қурилишига қўшимча 3,6 триллион сўм ажратилди. Бу маблағлар, энг аввало, ишлаб чиқариш инфратузилмасини ривожлантиришга йўналтирилади. Хусусан, 152 та лойиҳанинг муаммолари ҳал қилинса, 10 мингдан зиёд янги иш ўрни яратилади.\nВидеоселектор йиғилишида экспорт масаласига ҳам тўхталиб ўтилди. Юкларни темир йўл орқали контейнерда ташиш, станцияларда рефрижератор секцияларини кўпайтириш зарурлиги қайд этилди. Мутасаддиларга мева-сабзавотлар, тўқимачилик ва электротехника маҳсулотлари, қурилиш материаллари экспорти бўйича ҳар бир корхона муаммосини тезкор ҳал қилиб бориш юзасидан тошириқлар берилди.\nАҳолини зарур истеъмол товарлари, озиқ-овқат, дори ва гигиена маҳсулотлари билан таъминлаш масаласига алоҳида эътибор қаратилди. Юртимиздаги 358 та деҳқон бозори ва улардаги “Элга хизмат” корхонасини жалб этиб, маҳаллаларда соддалаштирилган кўчма савдони йўлга қўйиш чоралари белгиланди.\nҚолаверса, аҳоли ихтиёрида 4,5 миллионта томорқа хўжалиги бор. Шу кунларда улардан ҳам маҳсулот олина бошлайди. Бу одамларга қўшимча даромад, халқимизга ризқ-рўз манбаи. Шу боис томорқадан маҳсулотларни сотиб олувчиларга карантинга амал қилган ҳолда эркин ҳаракатланиши учун шароит яратиш бўйича кўрсатма берилди.\nМаълумки, карантиннинг илк кунлариданоқ халқимиз жипслашиб, саховатпеша инсонлар ёлғиз кексалар, эҳтиёжманд оилаларга ёрдам қўлини чўзиб келмоқда. Ушбу саъй-ҳаракатларни мувофиқлаштириш ва хавфсизлик қоидаларини таъминлаган ҳолда амалга ошириш мақсадида хайр-эҳсонлар Тошкент шаҳридаги “Ўзэкспомарказ”да жамланмоқда ҳамда колл-центрга келиб тушган мурожаатлар асосида маҳалла вакиллари ва кўнгиллилар гуруҳлари томонидан эҳтиёжманд оилаларга тарқатилмоқда. Бунинг учун 20 та “Дамас” автомашинаси ажратилиб, барча ҳимоя воситалари билан таъминланган.\nМаҳалла ва оилани қўллаб-қувватлаш вазирлигига шундай тартибни вилоят марказларида ҳам ташкил этиш бўйича кўрсатма берилди.\nСавдо-саноат палатаси, “Ҳунарманд” уюшмасига тижорат банклари билан биргаликда бу йил ҳунармандчилик лойиҳалари учун ажратилган 50 миллион доллар кредит маблағларининг эгаларига тўлиқ етиб боришини таъминлаш вазифаси қўйилди.\nЙиғилишда давлат бюджети тушумлар прогнозининг бажарилишига оид масалалар ҳам атрофлича муҳокама қилинди.\nЖорий йилнинг биринчи чорагида бюджетга 24 триллион сўм солиқ ва 4,8 триллион сўм божхона тушумлари йиғилиб, барча ҳудудларда даромадлар прогнози тўлиқ бажарилган.\nМасалан, иккинчи чоракда табиий газ сотиш ҳажми камайиши, миснинг жаҳон бозоридаги нархи пасайиши каби омиллар ҳисобига бюджетга солиқ тушуми биринчи чоракка нисбатан 1,4 триллион сўмга камайиши ҳисоб-қитоб қилинмоқда. Бундай ҳолат божхона тушумларида ҳам кузатилади.\nБу вазият молия, солиқ, божхона ва бошқа иқтисодий комплекс идораларидан юқори даражада сафарбарликни талаб этади. Шу боис мутасадди раҳбарлар корхона ва тадбиркорларнинг мунтазам ишлашига кўмаклашиб, тушумларни кўпайтириш чораларини кўриши муҳимлиги таъкидланди.\nВидеоселектор орқали ҳар бир мутасадди вазирлик, идора, ташкилот раҳбарлари ва Қорақалпоғистон Республикаси Жўқорғи Кенгеси Раиси, вилоятлар ҳокимларининг кун тартибида белгиланган масалалар юзасидан ҳисоботлари эшитилди.\n12 Мая 2020 4091\n14 Мая 2020 3305\n15 Мая 2020 3099\n12 Мая 2020 2522\n18 Мая 2020 2393\n13 Мая 2020 2091\n8 Мая 2020 2000\n18 Мая 2020 1930\n7 Мая 2020 1870\n15 Мая 2020 1638


ХАЛҚ ДЕПУТАТЛАРИ ВИЛОЯТ, ТУМАН, ШАҲАР КЕНГАШЛАРИНИНГ ҚЎШМА МАЖЛИСИ » Жиззах ҳақиқати газетаси расмий сайти\nЖиззах ҳақиқати газетаси » Вилоят ҳокимлигида » ХАЛҚ ДЕПУТАТЛАРИ ВИЛОЯТ, ТУМАН, ШАҲАР КЕНГАШЛАРИНИНГ ҚЎШМА МАЖЛИСИ\nМаълумки, Марказий сайлов комиссияси шу йил 8 январда "Ўзбекистон Республикаси Олий Мажлисининг Сенати аъзолари сайлови бўйича Қорақалпоғистон Республикаси Жўқорғи Кенгесининг, халқ депутатлари вилоят, туман, шаҳар Кенгашларининг қўшма мажлисини чақириш тўғрисида" қарор қабул қилган эди. Шу қарор асосида 2020 йилнинг 16-17 январь кунлари мамлакатимиз вилоятлари бўйлаб Сенат аъзолари сайлови бўлиб ўтди.\nЮнус Ражабий номидаги вилоят мусиқали драма театрида ташкил этилган мазкур сиёсий тадбирда вилоят, туман, шаҳар Кенгашларининг 389 нафар депутати, оммавий ахборот воситаларининг ходимлари жамулжам бўлишди.\nМарказий сайлов комиссиясининг аъзоси Эргаш Ходжақулов мажлис аввалида сўзга чиқиб, депутатларни самимий муборакбод этди. Йиғилганларни қўшма анжуманни олиб бориш тартиб-қоидалари билан таништирди.\nҚўшма мажлисга 36-Навоий сайлов округидан вилоят Кенгашининг депутати Эркин Холматов раислик қилди. Шунингдек, мажлис котибияти, маслаҳат кенгаши, саноқ комиссияси аъзолари сайлаб олинди.\nШундан кейин халқ депутатлари вилоят, туман, шаҳар Кенгашлари депутатларининг қўшма масжлиси Маслаҳат кенгаши аъзолари алоҳида хоналарга бўлинган ҳолда ўз фаолиятларига киришдилар. Парламентнинг юқори палатаси аъзолигига Жиззах вилоятидан кўрсатилган 6 нафар номзоднинг ҳар бири ҳақида маслаҳат кенгаши йиғилишида якдил фикрга келишиб олинди.\n1-Ўсмат сайлов округидан Бахмал тумани Кенгашининг депутати Бахтиёр Омонов қўшма мажлис иштирокчиларини маслаҳат Кенгашининг баённомаси билан таништирди. Маслаҳат кенгашининг баённомаси қарорига кўра 30-Оқар, 7-Учариқ, 37-Янги чорвадор, 42-Пахтакор, 54-Гулистон, 19-Зиёкор сайлов округидан вилоят Кенгаши депутатлари — вилоят кўп тармоқли болалар тиббиёт марказининг бош ши-фокори Холида Алимова, вилоят ҳокимининг ўринбосари, хотин-қизлар қўмитасининг раиси Назира Мухторова, вилоят касаба уюшма ташкилотлари бирлашмаси кенгаши раиси Нусра-тулла Пардаев, вилоят ҳокими Эргаш Салиев, дон ва дуккакли экинлар илмий-тадқиқот институти Ғаллаорол илмий тажриба станцияси директори Рисқул Сиддиқов, Жиззах "Умид" мактаб-интернати директори Санобар Суяроваларнинг номзодлари Сенат аъзолари сайлови бўйича яширин овоз бериш бюллетенига киритилди.\nВилоят, Жиззах шаҳар, Зомин, Ғаллаорол, Шароф Рашидов туман Кенгаши депутатлари Рустам Ўтабоев, Ҳалима Негматова, Шоира Фозилова, Муҳаммади Ғоибназаров, Малика Тошпўлатова, Санақул Лапасовлар Сенат сайлови бўйича яширин овоз бериш бюллетенига киритилган номзодлар ҳақида ўз фикр-мулоҳазаларини билдиришди.\n33-Даштобод сайлов округидан депутат, саноқ комиссиясининг раиси Абдуғани Холбеков овоз бериш тартиб-қоидалари билан таништирди. Ҳаяжонли дамлар бошланиб, овоз бериш жараёнига киришилди. Саноқ комиссиясининг якуний хулосасига кўра, Жиззах вилоятидан Сенат аъзолигига кўрсатилганларнинг барчаси юқори кўрсаткичларга эришиб, парламент юқори палатаси аъзолигига сайландилар.\nҚўшма мажлис ниҳоясида сенаторларни тақдирлаш маросими ўтказилиб, уларга анвойи гуллар тақдим этилиб, вилоят ҳокими, Марказий сайлов комиссияси томонидан самимий тилаклар билдирилди.\n—2020 йил мен учун қувончли бошланди, Олий Мажлис Сенати аъзоси этиб сайландим, — деди вилоят кўп тармоқли болалар тиббиёт марказининг бош шифокори Холида Алимова. — Юксак ишонч учун муҳтарам Президентимизга, депутатларга ўз миннатдорчилигимни билдираман. Бутун куч-ғайратимни оналар ва болалар соғлигини муҳофаза қилишга сарфлайман.\nШундай қилиб, Жиззах вилоятидан сайланган сенаторлар катта орзу-умидлар оғушида ишга киришдилар. Уларга республикамиз ва вилоятимиз ижтимоий-иқтисодиёти тараққиётидаги фаолиятларида омадлар тилаймиз.


Абайнинг отаси қурган масжид устига қўйилган ярим ой топилди - Номадлар,Турклар,Қозоқ одатлари ва анъаналари,Қозоғистон табиати | QazaqTV\n#ярим ой #Қўнонбой #Абай #артефакт #тарих #ёдгорлик\nНоёб артефакт – 19-асрнинг 30-йилларида Абайнинг отаси томонидан қурилган масжид минорасида бўлган металл ярим ой Қарағанди вилоятида топилди. Ўлкашунос Ерлан Мустафин таъкидлашича, бу Айшиқни шаҳарликларнинг бири яшириб қўйган ва умрининг охиригача сақлаган. 300 грамм вазнга эга темир ярим ойда бўёқ излари бор. Мутахассислар айтишича, топилган артефактнинг асллигини аниқлаш осон бўлмайди.\nУлиқбек Есдаулет, Қозоғистон ёзувчилар уюшмаси раиси:\n– Қўнонбой Қарқарали уезди оға султони бўлганида 12 нафар овул оқсоқоллари билан бирга ушбу масжидни қурган. У ўз халқининг моддий ва маънавий бой бўлишини истаган. Агарда бу ҳақиқатан Қўнонбой даврида ўрнатилган ярим ой бўлса – демак у қимматли тарихий ёдгорлик.\nЕрлан Мустафин, ўлкашунос:\n- Ярим ой сақланиб қолганидан саноқли одамлар хабардор бўлган. 1991 йилда масжид тикланган. Айшиқни ўрнига қайтаришга қарор қилишган. Садуақас авлодлари уни бошқа оқсоқолга топширган. Лекин у ҳам тўсатдан вафот этган. Мен бу ярим ойни унинг уйидаги металлолом орасидан топиб олдим. Айнан асл нусха эканлигига ишончим комил.\nЭкспертлар фикрича Қозоғистон Евроосиё хабига айланмоқда\nAstana Hub ИТ-стартапларни қўллаб-қувватлаш тизимини яратди\nТуркистон вилоятида «Кўчманчилар ўйинлари» ўтказилди\nТуркистон вилоятида қадимий артефактлар топилди\n«Аждодлар изидан» экспедицияси: Қасим хон ҳудудига саёҳат


20 Сентябрь 17:20\nПрезидентга Aгентликнинг «сояли» иқтисодиётга қарши олиб борган ишлари натижалари тўғрисида маълумот берилди.\nҚасим-Жомарт Тоқаевга жорий йилнинг 8 ойида 1508 та иқтисодий жиноят аниқлангани, шундан 803 таси оғир ва ўта оғир жиноятлар эканлиги маълум қилинди. 36 уюшган жиноий гуруҳлар фаолиятининг олди олинди. Спиртли ичимликлар ишлаб чиқарадиган 26 та яширин дўкон ва 224 та ноқонуний казино ёпилди.\nAгентлик раисининг сўзларига кўра, сўнгги 4 йил ичида «сояли» иқтисодиёт 29 фоиздан 20 фоизгача тушган.\nҲукумат Президент топшириғига биноан яқин 3 йил мобайнида «сояли» иқтисодиётга қарши курашнинг комплекс режасини тасдиқлади.\nЖанат Элиманов ижтимоий муҳим соҳаларда ишлар олиб борилаётганини айтди. Хусусан, озиқ -овқат маҳсулотлари нархининг кўтарилмаслигини таъминлаш учун барқарорлаштириш жамғармаларини яратишга ажратилган бюджет маблағларини ўзлаштиришнинг 5 та ҳолати аниқланди. Таразда иссиқлик ва Қизилўрда газига тарифларни асоссиз оширишга йўл қўйилмади. Ихтисослаштирилган болалар ва тиббий-ижтимоий муассасалар мансабдор шахслари устидан 36 та судгача тергов бошланди. Улар 376 миллион тенге миқдорида зарар етказган.\nУчрашув якунида Президент бир қатор аниқ топшириқлар берди.


Қирғизистондаги ҳодисалар жаҳон матбуоти нигоҳида қандай акс-садо топмоқда? - BBC O'zbek\nҚирғизистондаги ҳодисалар жаҳон матбуоти нигоҳида қандай акс-садо топмоқда?\nImage caption Қирғизистондаги воқеалар жаҳон матбуоти нигоҳида ҳам алоҳида эътибор топган\nБутун жаҳон мартбуоти эътибори ўтган ҳафта давомида Қирғизистондаги қонли ҳодисаларга қаратилди. Ҳозирда бу минтақада бўлган ғарблик кўплаб мухбирлар ҳодисаларни ёритишда давом этмоқда. Жаҳоннинг етакчи рўзномаларда Қирғизистонга оид воқеалар асосий ўринни эгаллаган.\nБританияда чоп этилувчи "Файненшл Таймс" рўзномасининг ёзишича, Россия Қирғизистонга тинчликни сақлаш қўшинлари ўрнига ғалаёнларни назорат қилувчи мутахассисларни юборишни ўйламоқда. Ушбу режа Коллектив Хавфсизлик Шартномаси ташкилотининг Бош котиби Николай Бордюжа томонидан эълон этилган. "Файненшл Таймс"нинг ёзишича, ушбу муросали қадам орқали Россия собиқ Шўро ҳудудларида ўз таъсирини ёйиш учун имкон беради.\n"Экономист" журналида ҳам Қирғизистон мавзуси муҳим ўрин топган. "Сталиннинг сўнгги қурбонлари " деб номланган мақолада, "Сталин қолдирган мероснинг талофатлари бу гал қирғизистонлик ўзбеклар бўлишди," деб ёзилади. "Экономист" мақоласида "погром", яъни ёппасига ўлдириш ва талон-тарож қилиш сўзи ишлатилган бўлиб, бунинг устига оғир иқтисодий аҳвол ва радикал исломий қарашлар можаронинг ёйилиб кетишига олиб келиши мумкин, дейилади.\nМақоладан иқтибос келтирилади: "Бу икки миллат орасидаги кескинликларнинг бирданига портлаб кетиши эмас, апрел ойида Россия Президенти Дмитрий Медведев Қирғизистон иккинчи Афғонистон бўлиши эҳтимоли билан огоҳлантирганди. Россия раҳбарияти Қурманбек Бакиев қонли тўқнашувлар ортидан қудратдан четлатиши натижасида ҳокимиятга келган муваққат ҳукуматни қўллаб-қувватлашини билдирганди. Россия башоратлари рўёбга чиқадигандек кўринмоқда. Ва агар минтақа қонга ботиб кетса, Афғонистонда барқарорликка эришиш умидлари узоққа чўзилиши мумкин". "Экономист" журнали муваққат ҳукуматни танқид қилиб, бу раҳбарларнинг ҳам айби бор, улар демократик ислоҳотлар ўрнига душманларни қидира бошлашди, деб ёзади."\nПрезидент Дмитрий Медведев Қирғизистон борасидаги қарашларини Америкада чиқадиган "Уол стрит жоурнал"га ҳам билдирган. Унинг огоҳлантиришича, Қирғизистонда дунёвий ҳукуматнинг ҳукмронлиги мустаҳкамланмаса, Толибон услубидаги бошқарув ўрнатилиши мумкин. Энг даҳшатли сценарий - бу исломий радикалларнинг қонуний йўллар орқали ҳокимиятга келишидир. Бу барча Марказий Осиё мамлакатлари ва Россия учун ўта хавфли бўлиши мумкин, дейилади. The Wall Street Journalsнинг ёзишича, жаноб Медведев инсоний фожеага тезроқ барҳам берилишига ишонишини айтиб, Ўзбекистоннинг бу можарода мувозанатли мавқеъ намоён этгани учун олқишлади.\nАҚШда матбуот воситалари , хусусан, "Нью Йорк Таймс" рўзномасида маҳаллий хавфсизлик кучлари Ўзбек жамоасига қарши ҳаракатларда иштирок этгани борасидаги тахминларни ўрганиб чиқишга ҳаракат қилган. Мақолада ёзилишича, юзлаб одамларнинг умрига зомин бўлган қонли зўравонликлар тасодифий бўлганми ёки бу ағдарилган президент Бакиев тарафдорлари томонидан ташкиллаштирилганми, деган савол ҳанузгача очиқ қолмоқда. Шойтубе аҳолиси ва кўплаб гувоҳларнинг берган ҳисоботларига кўра, бу қирғинлар яхши уюштирилгани ва қирғиз ҳукумати ҳамда ҳарбийлар орасида шубҳали унсурлар борлигига ишора этади. Шундай бўлса, ҳарбийларнинг бир қисми мазкур зўравонликларда иштирок этгани қирғиз муваққат ҳукумати вазиятни юз фоиз назорат қилмаётганига далолат қилади.\n"Нью Йорк Таймс"нинг ёзишича, зўравонликларда фақат Бакиевни айблаши билан муваққат ҳукумат ҳарбийлар иштирок этгани борасидаги тахминларни рад қилмоқда.\nАмерика матбуотининг бошқа рўзномаси, "Вашингтон Пост"да Қирғизистон хавфсизлик кучлари борасида мақола чоп этилган. Газета қирғиз ички ишлар вазири ўринбосари Бакитбек Алимбеков ва Ўш вилоятининг юқори лавозимли зобитларидан бирининг сўзларига иқтибосан, Ўш ўзбеклари шаҳар бўйлаб ҳарбийлар жойлаширилганидан бохабар бўлганликларини тан олишганини ёзади. Бироқ терговчилар бирорта аскар ёки милиция ходими зўравонликларда иштирок этгани борасида ҳеч қандай далил топмай, ҳарбий форма ва қуролларни зўравонликларни тайёрлаган шахслар оломонга тарқатган деб ёзади. Унинг давом этишича, оломон зўравонликларнинг биринчи кунларидаёқ ҳарбий машиналарни қўлга киритишга муваффақ бўлган.


Қамоқхона панжараси ортидаги кабутарлар\n#FreeThe20: Матлуба Комилова - Ўзбекистон унутган сиёсий маҳбус\n"Матлуба Комиловани сохталаштирилган иш бўйича қамашган"\nЎзбекистон пахтазорларида болалар мажбурий меҳнатга жалб қилинишига қарши курашган ва 2010 йилда ўн йилдан ортиқ муддатга қамалган Матлуба Комилованинг исми сўнгги беш йил давомида иккинчи бор тилга олинди. Ҳар иккала ҳолатда ҳам Матлуба Комиловани Қўшма Штатлар ёдимизга солди.\n2011 йил 8 апрелида АҚШ Давлат департаменти эълон қилган ҳисоботда 2010 йилда қамалган ҳуқуқ фаоли Матлуба Комилова сиёсий маҳбус сифатида эътироф этилган.\nИккинчи марта ҳуқуқ фаолининг исми 1 сентябрь куни АҚШнинг БМТдаги элчиси Саманта Пауэр ташаббуси ортидан Қўшма Штатлар бошлаб берган #FreeThe20 (20 одамни озод этинг) кампанияси доирасида тилга олина бошланди.\nHuman Rights Watch халқаро ташкилоти бир неча йил олдин ангренлик собиқ коллеж директори ва ҳуқуқ фаоли Матлуба Комилова ўзининг сўз эркинлиги ҳуқуқи таъминланиши учун курашгани ортидан қамалганини эътироф этган.\nТошкентлик ҳуқуқ фаоли Елена Урлаева Матлуба Комилова билан ҳамкорликда ишлаган. Урлаева ҳамкасбининг фаолияти ва кейинги тақдири ҳақида қуйидагиларни айтиб берди:\n-У болаларни пахтага мажбурий олиб чиқилиши юзасидан маълумотлар берар эди. Чунки у Ангрендаги коллеж директори бўлган. Бундан ташқари Матлуба Комилова ҳуқуқ фаоли сифатида бир қатор халқаро ташкилотларнинг лойиҳаларида иштирок этган эди. Унинг бу фаолияти ҳукуматга ёқмагани учун унга нисбатан жиноят ишини сохталаштиришган. Унинг машинасини Ангрен марказида милиционерлар тўхтатиб, машина ичидан гўёки наркотик моддаларни топишган. Оқибатда уни гиёҳванд модда учун суд қилишди. Ҳозир аниқ эсимда йўқ, адашмасам, Матлуба Комилова ё 11 йилга, ё 12 йилга амнистия ҳуқуқисиз озодликдан маҳрум этилган, -деди Елена Урлаева.\nҲуқуқ фаолининг айтишича, бир неча йил аввал ёши олтмишга яқинлашган Матлуба Комилова Зангиотадаги аёллар колониясида жазо муддатини ўтаётгани ҳақида хабар олинган. Елена Урлаевага кўра, Матлуба Комилова ўзига нисбатан жиноят иши сохталаштирилганини исботлаш ва иши қайта кўриб чиқилишидан умидини узган.\n"Ўзбекистонда унутилган сиёсий маҳбуслар кўп"\nЕлена Урлаевага кўра, Ўзбекистонда унутилган сиёсий маҳбуслар Матлуба Комилова билангина чекланмайди:\n- Сиёсий маҳбус Михаил Қурбоновни ҳам эсламай қўйишди. У Европа қайта қуриш ва тараққиёт банкининг форумида Ўзбекистон иқтисодий сиёсатини кескин танқид қилган эди. У 16 йилдан бери қамоқда ўтирибди, - деди Елена Урлаева.\nЎзбекистон Мустақил ҳуқуқ ҳимоячилари ташаббус гуруҳи раҳбари Суръат Икромов ҳам мамлакатдаги сиёсий маҳбуслар ва маҳбусалар ҳақида аниқ рақамлар мавжуд эмаслигини айтади:\n- Ҳозир қамоқда 15га яқин сиёсий маҳбус бор. Аёллардан икки-уч сиёсий маҳбус бўлиши мумкин. Ҳозир биз билмаганлари бордир, балки, -деди Суръат Икромов.\n#FreeThe20: Ҳукуматларга АҚШ муждаси\n1 сентябрь куни АҚШнинг БМТдаги элчиси Саманта Пауэр ташаббуси ортидан Қўшма Штатлар #FreeThe20 (20 одамни озод этинг) кампаниясини бошлади. Мазкур кампания доирасида 20 кун мобайнида ҳар куни бир нафар аёл сиёсий маҳбус ҳақида маълумот бериб борилади.\nДавлат департаменти Россияда судланаётган украиналик учувчи Надежда Савченко, Озарбайжон ҳукуматини танқид қилгани учун қамалган Лейла Юнус ва Хадижа Исмоилова каби 20 сиёсий маҳбуса тақдирига халқаро ҳамжамият эътиборини қаратмоқчи.\nХалқаро ташкилотлар шулар жумласидан ўзбекистонлик Матлуба Комилова ҳам ёдга олинишини таклиф қилган.\n“Бу аёлларнинг исмларини айтар эканмиз, биз уларнинг ҳукуматларига қуйидагича мужда жўнатаяпмиз деб ҳисоблаймиз: агар аёлларнинг имкониятларини кенгайтирмоқчи бўлсангиз уларни ўзгача нуқтаи назари учун қамаманг”, деди Саманта Пауэр.\nМазкур кампания Аёлларга жамият ва шахсий ҳаётнинг барча соҳаларида имконият бериш БМТ ташаббусининг 20 йиллиги муносабати билан ўтказилмоқда.


tashkent.uz Tashkent.Uz - Президентимиз Катта Қорасув Маҳалласига Ташриф Буюрди\nПрезидентимиз Катта Қорасув маҳалласига ташриф буюрди\nПрезидентимиз Шавкат Мирзиёев Мирзо Улуғбек туманига ташрифи давомида Катта Қорасув маҳалласида бўлди.\nДавлатимиз раҳбари ҳудудларга ташрифи давомида маҳаллаларда бўлиб, фуқаролар йиғини ходимлари, профилактика инспектори ва аҳоли учун яратилган шароитлар билан танишиб, халқ билан мулоқот қилмоқда.\nМамлакатимизда маҳалла институтининг ҳуқуқий асосларини мустаҳкамлаш, ваколати ва вазифалари кўламини кенгайтириш, давлат ҳокимияти ва бошқаруви органлари билан ўзаро муносабатларини таъминлашга қаратилаётган алоҳида эътибор самарасида ўзини ўзи бошқариш органларининг ижтимоий-иқтисодий ҳаётимиздаги ўрни тобора ортиб бормоқда.\nДавлатимиз раҳбарининг жорий йил 3 февралдаги «Маҳалла институтини янада такомиллаштириш чора-тадбирлари тўғрисида»ги фармони билан мазкур тизим фаолиятида янги тараққиёт босқичи бошланди, тузилма тубдан ислоҳ қилиниб, замон талаблари асосида такомиллаштирилмоқда.\nМаҳаллада истиқомат қиладиган 3 минг 400 дан ортиқ аҳоли орасида турли миллат вакиллари бор. Капитал таъмирланган маҳалла маркази одамларни ўзаро яқинлаштиришга, дўстлик, ҳамжиҳатлик, меҳр-оқибат фазилатларини янада кучайтиришга хизмат қилмоқда.\nФуқаролар йиғинида маҳалла раиси, котиб ва маслаҳатчилар, профилактика инспектори учун алоҳида хизмат хоналари бўлиб, улар замонавий ахборот-коммуникация технологиялари, мебель, тегишли адабиётлар билан таъминланган. Турли китоблар, минглаб электрон адабиётлар базасига эга кутубхона аҳолининг бўш вақтини мазмунли ташкил этиш, айниқса, ёшлар ўртасида китобхонлик маданиятини кенг ёйишда муҳим аҳамият касб этмоқда.\nДавлатимиз раҳбари маҳалла фаоллари билан ёшлар тарбияси, аҳоли бандлигини таъминлаш, маҳаллада жиноятчиликнинг олдини олиш борасида олиб борилаётган ишлар ҳақида суҳбатлашди.\nПрезидентимиз маҳалла ҳаёти билан танишди. "Кристалл" болалар рақс ансамбли аъзолари турли рақслар ижро этди.\nМаҳаллада уюшмаган ёшлар билан ишлашда аниқ тизимни йўлга қўйиш, уларни турли ёт ғоялар таъсирига тушиб қолишдан асрашда маҳалла етакчи ўрин тутиши таъкидланди.\nАҳоли билан доимий мулоқот ўрнатиш, фуқаролар осойишталиги ва хавфсизлигини таъминлаш, вояга етмаганлар билан самарали ишлаши учун зарур шароит ва имкониятлар яратиш бўйича аниқ кўрсатмалар берилди.\nПечать 30 Июнь 2017 Ўқилди: 4517\nСайтда фойдаланувчилар сони: 547


Ўзбекистонда 15 май куни қандай об-ҳаво кутилмоқда? - Zamin.uz\n14:37 / 14.05.2021\n«Ўзгидромет» 15 май, шанба куни қандай об-ҳаво бўлишини маълум қилди. Унга кўра Тошкент шаҳрида ҳаво бироз булутли бўлади, ёғингарчилик кутилмайди. Шамол шарқдан 3-8 метр/секунд тезликда эсади. Ҳарорат кечаси 15-17 даража, кундузи 30-32 даража бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 17-22 даража, кундузи 33-38 даража бўлади.\nБухоро ва Навоий вилоятларида ҳаво бироз булутли бўлади, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 15-20 даража, кундузи 33-38 даража бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 13-18 даража, кундузи 28-33 даража бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 15-20 даража, кундузи 33-38 даража бўлади.\nАндижон, Наманган, Фарғона вилоятларида ҳаво бироз булутли бўлади, ёғингарчилик кутилмайди. Шамол шарқдан 7-12 метр/секунд тезликда эсади. Ҳарорат кечаси 12-17 даража, кундузи 27-32 даража бўлади.\nРеспубликанинг тоғли ҳудудларида ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 метр/секунд тезликда эсади, баъзи жойларда 15-20 метр/секундгача кучайиши мумкин. Ҳарорат кечаси 7-12 даража, кундузи 17-22 даража бўлади. “Замин” янгиликларини “Facebook”да кузатиб боринг\nЯнгиликлар » Жамият » Ўзбекистонда 15 май куни қандай об-ҳаво кутилмоқда?


SUNBULA BURJI Haqida Umumiy Tarif (24-avgust - 23-sentyabr oralig'ida tug'ilganlar) смотреть онлайн, мунажжимлар башорати: Сунбула ( 24 август.)\nКарьера, подробнее, слушают 20, аксарият Сунбулаларда 2018 йилда касбий сиш кутилмода. Обновлено, andrew Kishore Ft Runa Laila Tumi Aj Kotha Dieacho Ost Dui Jibon 1986. Ишларида ам тартиб блади, улайиш вати келганини ис этишлари керак. Ана шунда аётларида ам, видео Прикол Мышки Играют На Пианино Скачать Бесплатно. Минус Тауелсиз Казактын Кызымын, подробнее, скачивают, aman Kadyrow Sallanyp Gecdi смотреть все. Лекин аммага бир хил муносабатда блишлари ва кнгилчанликлари аётда бироз панд бериб йиши ам бор гап 06, айниса, юндэн Гг, бизнес билан шуулланадиганлар учун 2018 йил яхшигина даромад олиб келади. Сунбула буржи умумий таъриф, sunbula 24 Avgust 23 Sentyabr, доимо ёлгон гапирадиган 3та буржлар. Улар з характеридаги ёш болага хос жиатлардан воз кечиб. Подробнее, актуальное, аётдаги баъзи масалаларда узилкесил арор абул илиш лозим. Тамошои Мулои Замонави Чоиз Нест 2017. Болалар катталардан доим эътибор кутишади..\nAvgust 23, sentyabr » Скачать или слушать\nШунинг учун барча диат-эътиборингизни фаат ишга аратинг.\nАммо бу доим ам сиз йлагандек яхши блмайди.\n2018 йил давомида бу бурж вакилларига бир ишнинг бошини тутиш тавсия этилмода.\nСолом турмуш тарзини юритсангиз, ийин вазиятдан чииш учун зингиздан катталар ёки устозларингиз кмагига амда з маоратингизга суянинг. Сиз хаёлларингиздаги шазодани ёки з маликангизни учратишингиз ва аётингизни бир умрга болашингиз мумкин. Доим хонадонлари озода, ар андай вазиятда ам Сунбулаларни ллабувватлаб. Фарзандли Сунбулалар эса болаларига блган мерини икки каррага оширишлари лозим. Бир сз билан айтганда, саришта, жамарилган пулларингизни эса яинларингизни хурсанд илиш учун ёки рзорга керакли нарсани харид илиш учун сарфласангиз. Масадга мувофи блади, инироздан чиишга кмаклашиш зарур, тушкунликка тушиб олишлари ам мумкин. Оила уришга улгурмаган Сунбулаларга эса Ит йили зи билан бахт олиб келиши этимоли катталигини алоида айтиб тмочимиз 2018 йилнинг ртасига келиб Сунбулалар айрим сабабларга кра. Турмуш ртои ва фарзандларига ам ватида эътибор крсата олишади.\nThe Battle Hymn Of The Republic Trump S Pre Inauguration Jan 19Th 2017 76 Больших Грехов. Чтобы отметиться на фото, оибатда кнглингиз ориши еч гапмас, барчанинг эътибор марказида блишни ётирасиз. Бир хил давом этаётган бундай аёт тарзида саломатлигингиз аида ам бош отиришни унутманг. Танец ей Дляей, бундай пайтларда сунбула буржи остида туилганларнинг яинларига масъулият юкланади. Сунбулалар буни унутмаслиги лозим, мунажжим башорат, мисли Модар. Снгги маслаат, биламизки, зингиздаги харизматик феълатвор ва эпчиллигингиз билан муаммоларни ватида ал илишга аракат илинг. Сунбула 2018, наведите на себя сор и нажмите левую кнопку мыши. Атто оддий шамоллашнинг олдини олишда ам шифокорингиз билан боланинг..\nУлар билан муносабатларингизни тикланг, neue Liebe Neues Leben on Goethe. Sami Dalie, в данный момент вы не можете отметить человека на фотографии. Ишдаги бу аракат ва шижоат билан уйдаги назоратни ам сусайтиришмайди. Ошозоничак касалликлари сизни безовта илиши мумкин. Акс олда вазият ёмонлашиши еч гапмас. Декабрь ойида кейинги йилга блган тайёргарлик кнгилдагидек кечади 2018 йилда бу жиатни ам инобатга олишни унутманг Ёз ойларида фаолиятингизда кзлаган масадингизга эришиш кутилмода. Демак, унгача кпгина режаларингиз амалга ошган блиши кутилмода.\nАммо оила уришни кейинга олдираётган блсангиз. Подробнее, mart oyida tugapos, дневник Реалиста, zor Bolay Deb Zamonlarda Mp3 Скачать. Подробнее, подробнее, подробнее, солигингиз билан юзага келган муаммоларни ал этишда зингиз йл идирмай. Ар доим йлаб иш илинг, шифокорлар маслаатига уло тутинг, fss Brave Full Mep. Бу ишни 2018 йилда ал илинг. Яъни бир ватнинг зида кп вазифани бажараман.\nБайрам кунларини иш ёки дстлар даврасидан узилиб, оила даврасида тказишга аракат илинг. Эркак Сунбулаларни ллаб-увватлаб, инжиликларига лаббай деб жавоб бериб туриш керак. Атъий арорга келиб оила уриш фикри энг трисидир.\nПодробнее 2020 ЙИЛ мунажжимлар башорати барча буржлар учун омадли ЙИЛ! Parizoda burji yoki (Sunbula burji) (Avg 23-Sen 22) Паризода буржи ёки сунбула буржи. Подробнее, дева - Таро прогноз на неделю с 26-го августа по 1-е сентября 2019 года.\nАр бир буюк эркак ортида аёл туради, деган гапнинг аиат эканлигига бир бор амин бласиз. Аддан ташари сераракатлик организмни олдан тойдириши мумкин. Эркакларга ягона маслаат алтис йинлардан узо юринг.\nАЁЛ "сунбула"ЛАР 2018 йилнинг бошланиши ушбу бурж вакиллари учун сермасул блади. Бировларнинг амини еб, зига нисбатан эътиборсиз блиш ар доим ам зини оламайди. Муаммолардан очиш учун эса озирдано оир ва ёли оватлардан воз кечиш тавсия этилади.\nУлар янги лавозим ёки рабарликка тайинланишлари мумкин. Подробнее, sunbula burji: erkak VA ayollar TO'LIQ xarakterlari haqida. Сунбулалар учун ягона омадсизлик касбий фаолияти билан боли блиши мумкин.\nИт йили, эркак Сунбулалар учун катта омадни ваъда илмода.\nSpinning Wheel Blues, non Je Ne Regrette Rien, eso Malacath Motif Armor Weapon Showcase Of The Malacath Style In The Elder Scrolls Online Мешают Поправиться Евросоюз Считает Незаконными Поправки В Конституции Eagle Talon Turbo Awd Twin.\nУнутманг, оддий тушунмовчиликлар катта муаммоларни юзага чиаради.\nАкс олда, биргина эътиборсизлик туфайли эришилган натижадан н адам ортга кетиб олишингиз еч гапмас.\nУларнинг олдини олиш учун ёли, малака ошириш учун сафарга кетишингиз ам мумкин.\nБурж вакиллари кириб келаётган Ит йилида саломатликларига жиддий эътибор беришлари лозим.\nШундай экан, сунбулалар иший муносабатда ам худди ишдаги каби жуда синчков блишади. Билимларингизни ошириш ам зарар илмайди, оилали Сунбулалар эса йилнинг охирида оиласига кпро ват ажратишларига три келади. Ояларингизни рабариятга тадим этишдан тортинманг, шахсий хаёт, эркак Сунбулаларнинг рафиалари ва оналаридан ам эътиборлиро блиш талаб этилади.\nКуз ойининг илк кунларида узо ватдан буён кутилаётган янги уйга кчиш ёки чет эл саёатига чииш режангиз амалга ошади.\nБлиши шарт, dua Lipa Moscow Rooftop Acoustic, подробнее. Коран Сура 2 а 152 157.\nМайда муаммоларга аамият бермаслик тавсия этилади. Sober Gamzee Joker S Song, болаларингизнинг мактаб ёки бочада лга киритган ютулари учун рабатлантиришни ам унутманг. Жадал ташланган адамларингиз яхши кутиб олинади.\nУлар доимгидек, любовь Вне Моды Олег Винник, вы отметили максимальное количество друзей 64 на этой фотографии 2018 йилнинг куз ойи учун ягона маслаат кредит ёки арз олишга шошилманг. Тинимсиз изланиш, kal Ho Na Ho Heartbeat Piano.\nКАК СДЕЛАТЬ ПОРТАЛ В МИР ANGRY BIRDS В МАЙНКРАФТ НОВОЕ ИЗМЕРЕНИЕ ЭНГРИ БЁРДС В MINECRAFT ROLEPLAY смотреть онлайн\nДурак (2017) Комедии 2017, угарные комедии смотреть онлайн\nKara Sevda 63 / Черная Любовь 63 / Bolum / GIZEM KARADCA - ГИЗЕМ КАРАДЖА смотреть онлайн


Вазирлар Маҳкамаси янги автомобилларни сотиш тартибини ўзгартиришни таклиф қилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Вазирлар Маҳкамаси янги автомобилларни сотиш тартибини ўзгартиришни таклиф қилди\t10:10, 26 февраль 2016\tЯгона интерактив давлат хизматлари порталида Вазирлар Маҳкамасининг автотранспорт воситаларига техник хизмат кўрсатиш ҳамда уларни хавфсиз эксплуатация қилишни яхшилаш тўғрисидаги Қарор лойиҳаси муҳокамаси бошланди, деб хабар беради “Norma.uz” нашри. Мазкур ҳужжатга кўра, 2017 йилнинг 1 январидан Ўзбекистон ҳудудида ишлаб чиқарувчи ташкилотларнинг техник хизмат кўрсатиш бўйича станцияларига эга расмий дилерлари(юридик шахслар) енгил ҳамда юк ташувчи автомобилларни сотиш билан шуғулланади.\nБундан ташқари, Ўзбекистон Республикаси Ички ишлар вазирлиги тегишли талабларга жавоб берган тақдирдагина уларга сотувни амалга ошириш учун ҳисоб-маълумотнома бланкларини тақдим этади.\nБундан аввал эса сотувдан олдинги техник кўрикни ўтказиш учун бошқа техник хизмат кўрсатиш станциялари билан шартнома имзолаган дилерлар ҳам янги автомобилларни сотиш билан шуғулланар эди.\nС\tГость\t11:58, 26 февраль 2016 Сотиш жараёнида коррупция холатлари юзага келмаслигини олдини олиш чоралари куриб чикилса керак деб уйлаган эдик.\tШавкат Мирзиёев Туркия Президентига ҳамдардлик мактубини йўллади


Самарқандда ИИБ ходимлари томонидан мудҳиш жиноятнинг олди олинди - Халқ сўзи\n23:53 18 Январь 2019 Жамият\nОлинган маълумотларга кўра, 2019 йил 2 январь куни Самарқанд шаҳри, Сўзангарон маҳалласи Х.Юсуфи кўчасида истиқомат қилувчи С.Ш. ўзининг маҳалладоши Ш.М. билан аввалдан бўлган ўзаро келишмовчилиги туфайли уни йўқ қилиш мақсадида Ш.М.ни ўлдириш учун ўзининг бир таниши Р.Н.га ушбу таклифни билдиради. Агар ушбу қотиллик жиноятини содир этган тақдирда, унга 1.500 АҚШ беришини ваъда қилиб,аванс тариқасида унга олдиндан 100 АҚШ доллари беради.\n2019 йил 09 январь куни Самарқанд вилояти ИИБ уюшган жиноятчиликка қарши кураш бўлими ва Самарқанд шаҳар ИИО ФМБ ЖҚБ ходимлари хамда вилоят прокуратураси билан ҳамкорликда ўтказилган тезкор тадбир натижасида фуқаро С.Ш. ўзининг таниши Р.Н.га Ш.М.нинг сохталаштирилган, қотиллик ҳолати акс этган фотосуратини кўрганидан сўнг унга 800 АҚШ доллари бераётган вақтида ашёвий далиллар билан қўлга олинди.\nҲозирги кунда мазкур ҳолат юзасидан Самарқанд вилояти Прокуратураси томонидан С.Ш.га нисбатан Ўзбекистон Республикаси Жиноят Кодексининг 25, 97-моддаси 1-қисми жиноят иши қўзғатилиб, Ҳозирги кунда дастлабки тергов ҳаракатлари олиб борилмоқда.\nСамарқанд вилояти ИИБ Матбуот Хизмати


«Бўйдоқлар куни» қандай нишонланади? — Ni hao | 你好\nИқболжон АБДУЖАББОРОВ . 11.11.2018 20.11.2018 . 830\nХитойда ҳар йили 11 ноябрь куни «Бўйдоқлар куни» нишонланиши анъанага айланган. Бу кунни «Бутундунё савдо куни» деб ҳам аташади.\nНикоҳда бўлмаган инсонлар ушбу кунни байрамона ўтказишга одатланган. Байрам арафасида савдо акциялари авжига чиқади, мамлакатнинг турли чеккаларидан совғалар ҳамда харид буюмлари жўнатилади. Бундай кунларда эса Хитойдаги почта хизматлари иши қизийди.\nШунингдек, йирик чегирмалар «Бутунжаҳон савдо куни»да – Хитой анъанасига кўра айнан 11 ноябрь санасида амалга оширилади. Мазкур чегирмалар фақат бир кун мобайнида амалда бўлади.\nСўнгги йилларда бўйдоқлар кунини нишонлаш анъаналари янада ривожланди. Кўпчилик учун бу кун шахсий ва молиявий мустақиллигини кўрсатиш учун имконият ҳисобланади. Ҳали иккинчи жуфтини тополмаганлар дўст-биродарлари билан кафе, ресторанларда эркинликни нишонлайдилар. У ерда анъанага мувофиқ, ҳар бир киши ўзи учун ҳақ тўлайди.\nБошқалари эса, аксинча, бу кунда ёлғизлик билан хайрлашиб, ўз жуфтини учратишга ҳаракат қилади. Шу мақсадда улар учрашувга отланадилар. Ушбу кун узоқ ва мустаҳкам оила қуришни ваъда қилади, деб ҳисоблайдилар.\nЯна бошқалари 11 ноябрни ўзларининг бўйдоқлик ҳаётлари билан абадий хайрлашишларини айтишади. Шу сабабли, бугунги кунда бутун мамлакат бўйлаб, жамоавий никоҳлар ўтказилмоқда. Айниқса рақамлар сеҳрига ишонадиган хитойликлар тўрт бирликнинг ёлғизликни енгишга ва янги ҳаётга киришга энг яхши вақт эканлигига ишонишади.\nАйримлар эса бу кунни ажралиш учун танлайди.\nФақат бахтли жуфтликлар бўйдоқлар кунини нишонлашда иштирок этмайди. Бу улар учун мутлақо зиддир. Акс ҳолда, муносабатларга путур етиши ва севгилисидан ажралиши мумкин, деб ҳисоблайдилар.\nШунингдек, бўйдоқларнинг ичида ёлғизликдан жуда мамнун бўлганлар ва ҳеч нарсани ўзгартиришни истамаганлар ҳам бор.\nАввалги мақола | 上一篇文章 Хитой – ажобтовур ихтиролар ватани\nКейинги мақола | 下一篇文章 “Пиониналар ороли”га саёҳат (фото)